
Pentru integritatea 
Banatului 


- Marea întrunire de protestare 
de la Timişoara - 

- Banatul întreg pentru România - 


„ Graniţa se mişcă, codrul freamătă, şi... 

nu vă înfioraţi, domnilor de la Bucureşti?! ” 
Din „Banatul nu plânge”, Voinţa Banatului nr. 51, 

23 decembrie 1923 


Duminică, în 16 decembrie, s-a ţinut în Timi¬ 
şoara, în sala cea mare a Fabricei de bere, adunarea 
de protestare împotriva ciuntirii Bănatului, convo¬ 
cată de către „Liga Bănăţenilor Refugiaţi”. 

A participat la această întrunire de protestare în¬ 
treaga suflare a Bănatului, fără deosebire de vederi 
politice, şi au venit la întrunire şi numeroase dele- 
gaţiuni de pe sate. A fost o adunare naţională, care 
a emoţionat pe participanţi. 

Preşedintele Ligii Bănăţenilor Refugiaţi, dl. 

Em. Ungureanu, venerabilul luptător naţional de pe 
vremuri, în cadrul unei lungi şi foarte interesante 
incursiuni în domeniul istoriei, arată origina veche 
a elementului românesc pe aceste plaiuri. Români 
au existat, în Banat, încă de pe vremea năvălirii hu¬ 
nilor şi maghiarilor, organizaţi în chinezate. Sârbii 
din Banat sunt colonişti. Obârşia lor la noi nu este 
prea veche. 

Părintele Ioanichie Neagoe, preot din fruntaşa 
comună românească Petrovasela, refugiat aici la 
Timişoara, arată starea economică înfloritoare a co¬ 
munelor româneşti de sub stăpânire sârbească şi 
starea culturală înaintate a locuitorilor acestei co¬ 
mune. 

„Guvernele, zice păr. Neagoe, pot să se înţe¬ 
leagă între ele cum vor în privinţa graniţelor. Noi, 
însă, poporul, nu putem primi de bune nişte fron¬ 
tiere a căror absurditate este evidentă din orice 
punct de vedere”. 

Dl. dr. Nic. Imbroane, avocat, fost prefect, 
spune că principiul de auto-determinare al 
popoarelor a fost complect nesocotit şi prin neso¬ 
cotirea acestui principiu ni s'au cauzat nouă pagube 
enorme. Fraţii noştri români din Banatul sârbesc, în 
împrejurările de faţă, nu se pot folosi de acest prin¬ 
cipiu. Să fim deci mândri noi, fraţii lor din Româ¬ 
nia liberă, că putem să ne ridicăm glasul pentru 
dânşii. 

D-sa citeşte următoarea 

MOŢIUNE 

Adunarea poporală a tuturor românilor din 
Banat, ţinută la Timişoara la 16 Dec. 1923, a luat 

următoarea hotărâre: 

Având în vedere faptul că hotărârile conferinţei 
de pace privitoare la fixarea frontierei dintre Româ¬ 
nia şi Iugoslavia în Banat au fost aduse fără as¬ 
cultarea poporului român şi că aceste hotărâri 
violează adânc atât principiul de autodeterminare în 
general, cât şi în special principiul naţional, con¬ 
form căruia fiecare popor de aceeaşi limbă şi 
naţionalitate să fie alăturat statului naţional respec¬ 
tiv, pentru că graniţele politice, întrucât numai este 
posibil să coincidă cu graniţele etnice. 

Având în vedere că şi umilitoarele tratative şi 
învoieli între România şi Iugoslavia au la baza lor 
acest acest defect principial iniţial, întrucât aceste 
tratative şi învoieli, mişcându-se în cadrele greşit 
fixate ale tratativelor de pace, recurg la formula în¬ 
gustă şi nedreaptă de recompensaţii, atunci când re¬ 
cunoaşterea drepturilor noastre la teritoriile locuite 
de români se impune dela sine, fără târgueli şi 
schimburi, refacându-se astfel greşeala tratatelor. 

Având în vedere deci că şi învoiala din Belgrad 
cu privire la fixarea graniţei din Banat suferă de 
aceste defecte, întrucât comune curat româneşti, 
mărginaşe cu România, ca Jamul Mic, Marcovăţ, 
Sălciţa, Mesici, Iabuca, Coştei, Voivodinţ, Iam, sunt 
lăsate Iugoslaviei, iar schimbul de comune cu popu¬ 
laţia românească sfidează direct populaţia română 
dealungul frontierei. 

/V 

In fine, deoarece dreptul de autodeterminare al 
popoarelor mărginaşe de a se alătura la statul lor 
naţional nu poate fi desfiinţat nici de guverne şi nici 
de legislaţiile statelor mărginaşe. 

Adunarea poporală, ca expresie unanimă a în¬ 
tregului popor român din Banat, folosindu-se de 
prezenţa comisiunii interaliate în Timişoara, comi- 
siune însărcinată - credem - nu numai cu înregis¬ 
trarea stabilirii materiale a graniţei, ci şi cu 
examinarea întrucât această fixare salvează şi in¬ 
teresele populaţiei dealungul graniţei, aduce prin 
prezenta moţiune la cunoştinţa onoratei comisiuni, 
şi prin ea factorilor competenţi, nemulţumirea în¬ 
tregului popor din Banat cu fixarea acestor graniţe 
şi pe lângă aplicarea tuturor principiilor naţionale, 
etnice şi economice anunţate de conferinţa de pace 
cere ca să fie trecute României comunele: Jamul 
Mic, Marcovăţ, Sălciţa, Mesici, Iabuca, Coştei, 
Voivodinţ, Pod Pornea, Rătişor, Pauliş, Vlaicovăţ, 
Vatina, Strediştea-mică, Strediştea-mare, Cudţi, 
oraşul Vârşeţ, corn. Jam, Subotiţa, Udwaszallas din 
judeţul Caraş-Severin care au fost cedate Iu¬ 
goslaviei; comuna Straja de la sud de cercul ad¬ 
ministrativ al Vârşeţului; comunele Marghita Mare, 
Sân Ianoş, Sân Mihai, Seleuş, Petrovasila, Alibunari 
şi Nicolinţi; precum distanţa Moraviţa-Baziaş din 
linia ferată Timişoara-Baziaş. 

„ Voinţa Banatului” nr. 51, 23 decembrie 1923 

Lupta lui Sever 
Bocu 


„Fruntaş între fruntaşii bănăţeni, a fost sortit să 
fie întotdeauna purtătorul de cuvânt autorizat al 
bănăţenilor. (...) Cine l-a auzit ţinând un discurs, 
nu poate a-1 numi altfel decât Tribunul Banatului”, 
scria, la anul 1939, în Calendarul VESTUL despre 
Sever Bocu. Şi nici nu putea fi găsită o mai bună 
caracterizare a marelui om politic bănăţean, a celui 
care şi-a dedicat întreaga viaţă apărării „patriei sale 
restrânse” - un teritoriu de 28.526 kilometri pătraţi, 
situat între graniţele formate de râurile Mureş, Tisa, 
Dunăre şi Culoarul Timiş-Cerna - Banatul. 

Una dintre cele mai mari lupte pe care Sever 
Bocu le-a dat în viaţa sa, pe lângă cele pentru 
România Mare, pentru descentralizare, pentru 
democraţie, a fost lupta pentru integritatea Banatu¬ 
lui istoric, pentru această ţară împărţită fără să fie 
întrebată la 1919 între România (două treimi), Re¬ 
gatul Sârbilor, Croaţilor şi Slovenilor (o treime) şi 
Ungaria (aproximativ 1% din total). Stă mărturie 

acestei lupte volumul editat la Paris, în 1919, cu 
prilejul Conferinţei de Pace - „La Question du 
Banat”, stau mărturie zecile de articole publicate în 
VESTUL şi în „Voinţa Banatului”, stau mărturie 
discursurile sale. „Activitatea mea în Banat n-a fost 
un zbucium individual, în actele mele s-a zbătut 
zbuciumul colectiv al unei istorii”, spunea Sever 
Bocu. O istorie care a fost nedreaptă cu Banatul, dar 
şi cu Sever Bocu, pe care l-a lăsat să-şi vadă patria 
sfârtecată şi, mai mult decât atât, l-a lăsat încet, dar 
sigur, să se convingă că lupta sa este una cu morile 
de vânt. 



“La Question du Banat”, Paris , 1919 

Războiul 


România a intrat în război în urma unor dezba¬ 
teri ce s-au desfăşurat pe o perioadă de doi ani. A 
optat pentru Antantă după ce a semnat Tratatul de 
Alianţă la 17 august 1916 care sublinia aspiraţiile 
României. Colaborând cu Antanta a făcut primul 
pas, iar prin discuţiile avute de România cu Rusia, 
cea din urmă i-a promis recunoaşterea drepturilor 
României asupra teritoriilor luate de Austro-Un- 
garia şi s-a angajat în a obţine sprijinul Franţei şi 
Angliei. România se angaja, la rândul ei, în a păs¬ 
tra o neutralitate fată de Rusia. România declară 

5 

război Austro-Ungariei prin aşa numita „Declaraţie 
de război”, în care erau evidenţiate toate nedrep¬ 
tăţile la care a fost supusă România şi necesitatea 
de a intra în luptă alături de acele state ce îi pot 
asigura crearea statului naţional unitar. Această de¬ 
claraţie a fost trimisă şi Germaniei, Turciei şi Bul¬ 
gariei, acestea declarând de îndată război României. 
Opinia publică a salutat intrarea în război accen¬ 
tuând ideea că România nu a renunţat la neutrali- 

5 

tate în favoarea unor noi cuceriri. 

Singurul lucru pe care România a încercat să îl 
facă prin acţiunile sale diplomatice a fost să demon¬ 
streze că tot ceea ce dorea era unirea. Austro-Un- 
garia îşi schimbă des politica, pendulând între 
iniţiative de tratate cu România, dar şi cu Germa¬ 
nia, sprijinind încheierea unei păci cu Ucraina şi 
Rusia Sovietică. Revine la România care se vede 
forţată să semneze tratatul de la Bucureşti, cu Pute¬ 
rile Centrale, deosebit de dezavantajos românilor 

deoarece impunea dominaţie militară, economică şi 
politică. România beneficia atunci de sprijinul Pu¬ 
terilor Aliate şi Asociate, care declară nule clauze¬ 
le acestui tratat. Ulterior, însă, nu îşi vor respecta 
cuvântul. 

Evoluţia războiului din lunile mai-octombrie 

9 

1918 a dus la reluarea acţiunii militare de către 

9 

România. Turcia cere armistiţiu, iar Germania şi 
Austria, aflate aproape în agonie, doresc să reali¬ 
zeze recunoaşterea tratatului de la Bucureşti. Româ¬ 
nia nu cedează şi reia ofensiva militară împotriva 
Puterilor Centrale. Primul război mondial ia sfârşit 
prin înfrângerea Puterilor Centrale, astfel că la 
sfârşitul anului 1918 nu se mai putea discuta de im¬ 
perii multinaţionale, în locul lor au apărut noi state 
modeme care au trasat noua hartă a Europei înainte 
de deschiderea Conferinţei de Pace de la Paris. 

9 

Următoarea problemă pusă pe masa de discuţii 
a guvernului român o constituie recunoaşterea la 
nivel internaţional de către Marile Puteri a statului 

9 

naţional unitar român creat la 1 decembrie 1918. 

9 

Practic, principiile de bază în relaţiile inter¬ 
naţionale erau pacea, securitatea şi colaborarea eco¬ 
nomică. Participanţii de prima clasă la această 
Conferinţă de Pace de la Paris sunt politicienii, 
diplomaţii şi experţii care au avut ca scop iniţial sta¬ 
bilirea frontierelor şi confirmarea noilor state prin 
tratate care trebuiau să fie instrumente inter¬ 
naţionale cu putere politică şi juridică. 

România se prezenta la Conferinţă cu încredere 
în opera de justiţie ale cărei baze urmau să fie puse. 
Ulterior, însă, România s-a confmntat cu problema 

tratatului semnat cu Puterile Centrale. Cu toate că 
marile puteri au declarat că nu recunosc valabili¬ 
tatea tratatului semnat la Bucureşti, acestea îi vor 
reproşa ulterior nerespectarea Pactului din 1916 
care sublinia să nu încheie pace cu duşmanul şi vor 
declara România o ţară „neutră”, iar tratatul - caduc. 
Din atitudinea abordată de către marile puteri 
rezultă punerea pe ultimul plan a doleanţelor mi¬ 
cilor naţiuni. 

5 

După o serie de discuţii, se acceptă de către 
Franţa, la 1 ianuarie 1919, admiterea României la 
Conferinţa de Pace în calitate de stat secundar aliat, 

9 “ 

/\ 

iar Anglia şi SUA sunt şi ele de acord. In alcătuirea 
delegaţiei române Ion I. C. Brătianu s-a înconjurat 
de colaboratorii săi apropiaţi ce sprijineau politica 
Partidului National Liberal. 

9 

Conferinţa de Pace de la 
Paris 

Opinia publică din România a urmărit pas cu 
pas evoluţia evenimentelor de la Paris, fie că este 
vorba de ziarişti, scriitori sau oameni de ştiinţă, toţi 
au insistat să-şi spună părerea cu privire la acest 
eveniment major. Cu toate că ziarele prezentau ar¬ 
ticole pozitive, România s-a confruntat în cadrul 
Conferinţei cu dificultăţi cauzate de atitudinea mari- 

9 9 

lor state. Optimismul era pus pe seama speranţei în 
mai bine, a încetării războiului şi a interesului ur¬ 
mărit de România: recunoaşterea internaţională a 
unirii. 

încă de la început era vizibilă dominarea celor 

patru mari puteri: Franţa, Anglia, SUA şi Italia, 
cărora li se va alătura şi Japonia. Cea mai vizibilă 
discriminare întreprinsă de acestea consta în îm¬ 
părţirea statelor admise la Conferinţă în state cu in¬ 
terese „generale” şi state cu interese „limitate” sau 
„speciale”. Acest fapt pune capăt principiului echili¬ 
brului, care trebuia să ghideze acţiunile Conferinţei. 
România face parte din ţările cu interese limitate, 
prin urmare poate doar să îşi expună dorinţele şi să 
i se facă unele comunicări, fără a i se lua în consi¬ 
derare interesele economice şi fără a fi admisă ad¬ 
misă la redactarea tratatelor ce o implică. 

Neparticiparea statelor direct implicate la dez¬ 
baterea problemelor teritoriale a dus la o serie de 
dispute şi la îngreunarea discuţiilor. în ceea ce 
priveşte problema României, toţi experţii au re¬ 
cunoscut şi susţinut verbal dreptul poporului român 
la unitate naţional-statală pe baza principiului 
naţionalităţilor, fapt care părea a duce la luarea de 
decizii într-un mod just. 

în presa românească se discuta despre modul 
necorespunzător în care marile puteri tratau statele 
mici precum România şi dificultăţile la care este ex¬ 
pusă aceasta. Odată ajunşi la Paris, românii constată 
că nu sunt reprezentaţi în multe comisii. După o 
serie de discuţii, România va fi reprezentată în 
Comisia pentru instituirea Societăţii Naţiunilor, 
pentru instituirea războiului, pentru reparaţii, pen¬ 
tru porturi şi căi navigabile şi ferate, pentru 
economie, aeronautică, însă nu avea membri în 
Consiliul Suprem, în comisiile ce se ocupau de 
problemele teritoriale, militare şi cele ale mi¬ 
norităţilor. 

9 

Unul dintre primele tratate încheiate după 
primul război mondial a fost Tratatul de la Ver- 
sailles, semnat de marile puteri cu Germania. 
România, alături de micile puteri aliate, nu au fost 
consultate, deşi prevederile tratatului le vizau di¬ 
rect. România a semnat la 28 iunie 1919 tratatul 
despre al cărui conţinut a fost informată doar cu o zi 
înainte şi prin care s-a stabilit încetarea drepturilor 
germanilor asupra cablului Constanţa-Constan- 
tinopol şi renunţarea Germaniei la tratatul de la Bu¬ 
cureşti. 

Un tratat extrem de important este Tratatul cu 
Austria, despre ale cărui prevederi Nicolae Iorga 
nota că „Aliaţii n-au fost nici drepţi, nici măcar ama¬ 
bili”. Tratatul includea şi o clauză referitoare la mi¬ 
norităţi, fapt care deranja delegaţia românească. Ion 
I. C. Brătianu a susţinut faptul că nu va semna decât 
în momentul în care România va fi tratată cores¬ 
punzător. Lucrurile se complică şi marile puteri nu 
optează pentru calea diplomaţiei, ci recurg la 
ameninţări ce puteau provoca ruperea legăturilor 
diplomatice. Lupta lui Ion I. C. Brătianu nu a avut 
succes, astfel că acesta îşi prezintă demisia. Guver¬ 
nul format după demisia lui Brătianu a reuşit să 
obţină modificări ale textului tratatului, noua vâri- 
antă fiind semnată de România. 

Problema frontierelor 

Unul dintre principalele obiective pe care Ro¬ 
mânia trebuia să le ducă la bun sfârşit la Paris era 
rezolvarea problemei frontierelor. Recunoaşterea pe 

plan internaţional a întregirii statului românesc s-a 
făcut printr-o serie de tratate: unirea Basarabiei cu 
România s-a semnat la Paris pe 28 octombrie 1920, 
a Bucovinei la Saint-Germain la 10 septembrie 

1919, a Transilvaniei la Trianon pe data de 4 iunie 

1920, graniţa cu Dobrogea a fost stabilită prin 
Tratatul de la Neuilly sur Seine la 29 noiembrie 
1919, iar cea din Banat pe 10 august 1920 prin 

tratatul de la Sevres. 

/\ 

In ceea ce priveşte Banatul, România s-a con¬ 
fruntat cu două opinii distincte, a lui Brătianu şi a 
lui Take Ionescu. Primul, la presiunile lui Sever 
Bocu, dorea stăpânirea întregului Banat, în timp ce 
al doilea considera, neoficial, că partea vestică a Ba¬ 
natului trebuie acordată Regatului Sârbo-Croato- 
Sloven. După o întrevedere cu principele sârb, unde 
reprezentanţii României şi-au expus dorinţa de a 
avea o graniţă naturală, situaţia nu a putut fi rezol¬ 
vată, astfel că problema a fost pasată Comisiei Ter- 

/\ 

itoriale a Conferinţei de Pace. In ciuda zbuciumului 

9 

lui Sever Bocu, la Paris se hotărăşte ciuntirea Ba¬ 
natului, a cărui parte vestică este atribuită Regatu¬ 
lui Sârbo-Croato-Sloven, iar cea estică, României. 
Comisia s-a izbit de opoziţia lui Brătianu, astfel că 
a stabilit graniţa propusă de către englezi, şi anume 
o linie ce pornea de la vărsarea Mureşului în Tisa şi 
care traversa în diagonală Banatul. Această hotărâre 
nu a mulţumit nici una dintre părţi, prin urmare se 
revine din nou asupra ei şi se adoptă propunerea 
francezilor ce este corespunzătoare în linii mari cu 
graniţa de astăzi. 

Deşi Brătianu şi Bocu au continuat să susţină 

necesitatea primirii întregului Banat, decizia a fost 
deja luată. Astfel, la 10 august 1920, la Sevres s-a 
încheiat tratatul dintre cele patru mari puteri pe de-o 
parte, şi România şi Regatul Sârbo-Croato-Sloven 
pe de altă parte. Lupta lui Sever Bocu continuă, 
acesta încercând, fără succes, să oprească ratificarea 
tratatului în Adunarea Deputaţilor. 

Sever Bocu la Paris 

Deşi nu făcea parte oficial din delegaţia 
României, cunoscând faptul că la Paris, în cadrul 
Conferinţei de Pace, urma să se stabilească şi soarta 
Banatului, Sever Bocu se alătură delegaţiei române 
atât cu ideea de a obţine recunoaşterea internaţio¬ 
nală a Marii Uniri, dar mai ales pentru a păstra Ba¬ 
natul istoric în integralitatea sa. După douăzeci de 
ani, în creionările istorice din primul volum „Dru¬ 
muri şi răscruci” povesteşte: 

/\ 

„In 1919 îmi apăram Banatul la Paris, la Con¬ 
ferinţă, cum puteam, cu cunoştinţele pe care le 
aveam, mari sau mici, dar cu toate forţele mele. A 

trebuit să scriu atunci o broşură despre Banat în care 

/\ 

să apăr teza noastră. îmi aduc aminte, Goga mă des¬ 
curaja, spunându-mi că ce caut eu, diletant, printre 
aţâţi specialişti, geografi. Nu m-a descurajat criti¬ 
cismul lui. Şi mi-a părut bine că nu l-am ascultat, 
căci specialiştii aşteptaţi nu mai veneau, iar cartea 
mea asupra Banatului, bună, rea, era singura pe 
masa membrilor Comisiei în faţa cărora pleda ca 
avocat al României primul nostru delegat: I.C. Bră- 
tianu. (...) Important pentru mine era de a-mi fi 

putut servi Banatul cu al cărui insucces m-am soli¬ 
darizat şi am suferit ca de cel mai mare insucces al 
meu ce-1 puteam avea”. 

Bocu povesteşte că mai era ceva important: fap¬ 
tul că la Paris şi-a putut apăra Banatul cu propriile 
sale puteri intelectuale (deoarece toate informaţiile 
le avea din plimbările sale prin Banat), materiale 
(întrucât la Paris s-a dus pe banii săi, nefacând parte 
din delegaţia oficială a României) şi morale 
(deoarece, mergând pe banii săi, nu trebuia să se 
ploconească în faţa celorlalţi oficiali români, pe 

care soarta Banatului îi interesa prea puţin sau chiar 

/\ 

deloc). In cei doi ani „de refugiu şi de lupte” petre¬ 
cuţi la Paris, Sever Bocu a cheltuit 600 de mii lei 
aur pentru a apăra „un hotar pe care alţii îl pierdeau 
cu banii tării”. 

9 

Din cauza atitudinii în privinţa Banatului, Sever 
Bocu se desparte sufleteşte de Take Ionescu şi de 
Octavian Goga, cei care, până atunci, îi fuseseră pri¬ 
eteni: 

„Goga avea o frică, fizică, maladivă. O ştiam. 
El nu s-ar mai fi nici apropiat de un front, după Tur- 
tucaia... Asta înţelegeam. Cât puteam, înţelegeam, 
îmi explicam, iertam. Avea dreptul la iertare, prin 
prerogativele talentului. Dar îi puteai ierta multe, 
nu totul, înţelegeam că vrea să se facă ministru, dar 
cum era să se facă? Ardealul era în acele clipe mai 
departe ca oricând şi de speranţa liberării. Noi eram 
zdrobiţi, frontul rus în descompunere, tunul Bertha 
Iovia în Paris. Egocentrismul lui rezona însă altfel. 
El cetăţean austro-ungar ministru în România. Nu 
era aceasta, simbolic, dezrobirea însăşi?... Şi totuşi 

şi aceasta era ceva pardonabil. Dar ceea ce pentru 
mine nu mai era pardonabil, fiindcă în mintea mea 
îl făcea direct periculos vieţii publice, era atitudinea 
sa la Paris, la Conferinţa de Pace. Pe aceasta nu 
i-am iertat-o şi a fost cauza divorţului meu sufletesc 
definitiv de el. Al meu, accentuez, căci el făcuse 
totul ca să mă păstreze, convins că, eu până la urmă 
îi iert orice. Nu i-am iertat aceasta. La Paris, el a 
cedat Bănatul Sârbilor... Veţi zice, cum? — Foarte 
simplu. A avut curajul trist pe care nu l-a avut nici 
un Sârb pentru teza lor, să spună că pretenţiile noas¬ 
tre asupra Bănatului întreg sunt exagerate... De¬ 
fetismul lui i-a servit lui Take Ionescu, ca scuză, 
justificare. Eu i-am reproşat lui Take Ionescu, 
energic, hotărât, atitudinea-i cunoscută. El îmi 
răspundea: 

— Nu pot să fiu mai bănăţean de cât Goga. 

Take Ionescu totuşi mai simţea şi necesitatea să 
se scuze; să se explice. Odată, îmi aduc aminte, în 
Consiliul Unităţii Naţionale, în prezenţa lui Goga, 
spuse: 

/V 

— Eu lui Bocu îi dau dreptate. El e bănăţean. II 
doare. Noi suntem vinovaţi fată de el”. 

9 9 

Reîntoarcerea în tară 

y 

Când, la 1919, se întorcea de la Paris, situaţia 
Banatului era dureroasă, acesta fiind împărţit politic 
între România şi Iugoslavia. Sever Bocu a simţit că 
este nevoie de el, că e misiunea lui să ridice Ba¬ 
natul, să facă să renască o conştiinţă bănăţeană: 
„Din Paris eu mă întorceam acasă în Banatul meu 

mutilat, ca un ostaş ce se întoarce dintr-o bătălie de¬ 
moralizat, înfrânt. Era mare emoţia mea, să-mi 
revăd patria mea restrânsă”, povesteşte el. 

„M-am întors acasă, pe locurile copilăriei mele, 
de unde am pornit. Pentru mine, ţara mea restrânsă, 
Banatul, era singură, exclusă de la un banchet al 
popoarelor, care toate îşi serbau resurecţia. Singura 
care cu un ochi râdea, cu altul plângea, şi care acum 
avea nevoie de ajutorul fiilor ei. Simţeam în mine 
puternic impulsul unei noi misiuni, de a sta lângă 
Banatul meu, în nou serviciu comandat, credincios, 
neclintit, loial, fiindcă va avea nevoie de mine. 
Acestei credinţe într-o misiune nouă, sfântă, 
răspund actele, articolele, discursurile mele şi toate 
câte am mai făcut”. 

Lupta pentru Banat 

/\ 

In cadrul acestei noi misiuni se înscriu şi dis¬ 
cursurile publicate de Sever Bocu în broşurile cu tit¬ 
lul „Lupta pentru Banat”. Au existat două astfel de 
broşuri: prima, apărută în 1923 la Bucureşti, la Ti¬ 
pografiile Române Unite, reproducea „Discursul 
emoţionant al d-lui Sever Bocu, Deputat, Preşedinte 
al organizaţiei Timiş-Torontal a Partidului Naţional 
Român, rostit în şedinţa de la 18 decembrie 1923 a 
Adunării Deputaţilor în apărarea Banatului - după 
notele stenografîce”. Cea de a doua, apărută la Ti¬ 
mişoara în 1942 sub egida Bibliotecii Cercului de 
Studii VESTUL, reproducea, tot după note 
stenografîce, discursul dlui Sever Bocu rostit în 5 
martie 1942 în şedinţa festivă a Sindicatului Ziariş- 

tilor Profesionişti din Banat. Discursurile, din care 
răzbate nu numai dragostea pentru Banat, ci şi 
imensul volum de cunoştinţe pe care Sever Bocu le-a 
strâns în lupta sa, sunt savuroase inclusiv prin dia¬ 
logurile pe care le conţin şi care ne arată un Parla¬ 
ment interbelic mult superior tuturor parlamentelor 
de după 1990, un Parlament în care principiile încă 
mai contau, iar vorbitorii nu erau indivizi care îşi 
cumpărau locurile, ci oameni de o certă valoare. 

Se cuvine să facem aici două precizări, dat fiind 
faptul că Sever Bocu a fost acuzat mereu că, prin 
discursurile sale, doreşte un război cu sârbii sau că 
ar fi fost tributar regimului antonescian. Nimic mai 
fals! 

/V 

In ceea ce priveşte relaţia cu poporul sârb, 
Sever Bocu spune în repetate rânduri că acesta ne 

este prieten şi că nu are rost să pornim un război cu 

/\ 

el având ca bază chestiunea graniţelor. In discursul 
de la 1923, el cere: „Trimiteţi la Belgrad un mesaj 
de sinceritate, el singur poate avea vreo valoare, el 
singur poate duce la o prietenie a noastră cu poporul 
jugoslav pe care o dorim din suflet, dacă unei astfel 
de prietenii îi putem găsi bazele acceptabile cu 
onoarea noastră naţională”. Mai târziu, la 1938, 
scrie în ziarul VESTUL: „Cu sârbii ne uneşte un 
trecut comun de luptă şi nu voi tăgădui, este un 
punct care ne separă: nedreptul hotar dintre noi. 
(...) dar procesul din urmă nici nu e cu poporul 
sârb, ci cu Aliaţii noştri din 1916. Cu sârbii ne-am 
împăcat la Conferinţa Păcii şi există un document 
frăţesc privitor la hotar (...). Aliaţii au zvârlit ho¬ 
tarul printre picioarele secularei înţelegeri dintre noi 

şi poporul sârb”. Conform istoricului I. D. Suciu, în 
introducerea sa la volumul al doilea din „Drumuri şi 
răscruci”, apărut în 1945, această atitudine este mai 
bine precizată de Sever Bocu în 1937, într-o con¬ 
ferinţă susţinută la Universitatea de Vest: „Eu n-aş 
dori ca tribulaţiilor mele pentru Bănat să li se dea un 
alt sens, cel pe care eu nu l-am dat niciodată. Eu 
n-am afirmat niciodată că statul nostru n-ar putea 
avea şi peste chestiunea aceasta, a Bănatului, ce ne 
interesează, raţiuni superioare, cărora aceasta să nu 
i se subordoneze. N-aş dori să mi se spuie ceea ce 
mi s-a mai spus, fals, că eu aş fi atacat alianţa noas¬ 
tră cu Iugoslavia. (...) Eu n-am spus niciodată să 
pornim cu război pentru Bănat, ca să termin pe bal¬ 
coanele din Belgrad cu zsivio ... Ceea ce cer eu este 
să nu lăsăm neamul nostru nearmat, descoperit în 
acea luptă de rasă de la gurile Dunării şi Tisei”. 

Tot conform lui I. D. Suciu, cea mai strălucită 
dovadă a atitudinii lui Sever Bocu fată de sârbi o 

9 

găsim în anul 1941 când, după atacul german, toată 
lumea se aştepta de la el „să pornească îndemnul la 
cucerirea Banatului Sârbesc. El însă tăcea!”. A 
preferat să nu atacăm prietenii sârbi atunci când 
acestora le era mai rău, arătând loialitate şi sinceri¬ 
tate - singurele lucruri pe care le şi solicita în 

schimb. 

/\ 

In ceea ce priveşte apropierea de regimul an- 
tonescian şi de politica hitleristă, iarăşi sunt nece¬ 
sare nişte precizări. Conform profesorului Ioan 
Munteanu, în volumul „Tribunul Banatului” apărut 
la Biblioteca Cercului de Studii Vestul în 2011, „ati¬ 
tudinea şi unele declaraţii făcute de Sever Bocu în 

anii 1940-1944 trebuie judecate cu mult dis¬ 
cernământ. Cu siguranţă, frământările generate de 
regimul personal al Regelui Carol al II-lea, cedările 
teritoriale din anul 1940, ascensiunea mişcării le¬ 
gionare şi actele de violenţă din toamna anului 1940 
- ianuarie 1941 au provocat reacţii multiple în 
gândirea sa politică şi nu puţine dezamăgiri. Deşi a 
rămas credincios convingerilor democratice şi un 
statornic adept al păstrării ordinei politice interne, 
va aproba regimul autoritar instalat de generalul Ion 
Antonescu. (...) Nu a aprobat nediferenţiat regimul 
politic impus de mareşalul Ion Antonescu. Con¬ 
damnă restrângerea libertăţilor cetăţeneşti, încăl¬ 
carea dreptului de opinie şi exprimare, accentuarea 
cenzurii asupra presei, care devine din ce în ce mai 
insuportabilă, mai absurdă, mai fără sens. îşi ex¬ 
primă încrederea în românismul mareşalului An¬ 
tonescu şi apreciază alianţa acestuia cu Germania 
hitleristă ca o soluţie necesară pentru ca România 

să nu fie strivită în urma acordului din august 1939 

/\ 

între URSS şi Reichul german. In opinia lui Sever 
Bocu din acei ani, alianţa cu Germania era o modali- 
tate de protecţie împotriva expansionismului sovi¬ 
etic şi o cale posibilă de reîntregire a ţării”. 

Situaţia internaţională a avut efecte asupra 
gândirii multor politicieni din Europa acelor vre¬ 
muri, deveniţi tributari noilor realităţi inter- 
naţionale. Acest lucru însă nu ne permite să îl 
judecăm pe Sever Bocu, decât în contextul strict al 
acelor vremi. „Cu siguranţă, a fost o manifestare 
conjuncturală, generată de noua situaţie inter¬ 
naţională, care nu a afectat substanţa democratică a 

9 “ 9 

gândirii şi activităţii sale politice şi care nu atestă o 
colaborare efectivă, cum a fost acuzat, cu regimul 
autoritar introdus de Ion Antonescu. Declaraţiile 

9 

conjuncturale făcute în anii respectivi pot fi con¬ 
siderate, în realitate, ca încercări oneste de găsire a 
unor soluţii pentru realizarea obiectivelor de reîn¬ 
tregire a teritoriului naţional. (...) Aprobarea 
politicii guvernului antonescian apreciem că s-a 
concretizat doar în privinţa măsurilor pentru reîn¬ 
tregirea ţării”, mai spune istoricul Ioan Munteanu. 

Pericolul hitlerist, de altfel, a fost sesizat de 
Bocu încă din 1937, la începutul influenţei naziste 
în România, când scria în VESTUL: „Prin politica 
de dreapta am ajuns ca să-l aplaudăm pe Hitler iar 
banii Germaniei rulează astăzi în toate buzunarele. 
Viitorul guvern va trebui să stabilească criterii pre¬ 
cise de trădare de neam, codificată trădarea de pa¬ 
trie. Avem aici partide în solda străinilor”. 

Banatul, Bocu, astăzi 

Cu siguranţă, Sever Bocu nu a fost singurul lup¬ 
tător pentru integritatea Banatului. Au fost, în acea 
perioadă, şi C. Grofşorean, P. Nemoianu, Iosif 
Popovici, preotul George Popoviciu, George G. 

Mironescu, Ioan Jivi-Bănăţanu, Gheorghe I. 

/\ 

Damian şi mulţi alţii. Insă în niciunul nu s-a simţit 
zbuciumul pentru Banat pe care l-a avut Sever 
Bocu. Viaţa lui întreagă a fost o flacără care a ars 
pentru provincia sa, în slujba căreia şi-a pus cunoş¬ 
tinţe, influenţă, bani, muncă - tot. 

Banatul a rămas despărţit şi par a fi din ce în ce 

mai puţini cei care se gândesc la el aşa cum şi-ar fi 
dorit-o Sever Bocu. Aceasta cu toate că într-o Eu¬ 
ropă unită, într-o Europă a regiunilor, graniţele dis¬ 
par încetul cu încetul, iar într-o zi am putea să avem 
parte din nou de Banatul întregit faptic, chiar dacă 
nu şi scriptic. 

Astăzi, când mulţi fac caz de bănătenismul lor, 
ar fi necesar ca mulţi dintre oamenii politici sau li¬ 
derii de opinie să pună mâna şi să citească măcar 
câteva rânduri din Sever Bocu. Ar avea parte de cel 
mai bun exemplu despre cum trebuie să îţi slujeşti 
locurile în care te-ai născut sau în care ai ales să 
trăieşti, chiar dacă lupta ta nu este neapărat desti¬ 
nată să aibă sorti de izbândă. 

9 

/V 

încheiem tot cu cuvintele lui I. D. Suciu, care 
creionează cel mai bine ce a însemnat activitatea lui 
Sever Bocu: 

„Astăzi, datorită acestui program de activitate, 
Banatul are un ideal pe care nu l-a avut înainte. 
Peste partide, Bănăţenii trebuie să fie unitari spre 
a-şi putea ajuta provincia şi prin aceasta Ţara. Căci 
dacă Sever Bocu din cauza împrejurărilor vitrege 
nu şi-a putut realiza în întregime programul, e da¬ 
toria generaţiei următoare să păşească prin orice 
mijloace la realizarea lui. Meritul cel mare îi va 
reveni însă tot lui, deoarece de multe ori a popula¬ 
riza o idee şi mai ales a o impune urmaşilor e mai 
mult decât a o realiza”. 

Flavius Boncea 

CIUNTIREA BAN ATU- j 
LUI. In şedinţa de S&mb&tă a 
Camerei, dupncc dl dr. Sever Han 
u citit protestul partidului naţio* 
nai împotriva prncctului de Ierte 
pentru ratificarea frontierei Bu* 
natului, a luat cuvântul fruntaşul 
partidului naţional, dl Pavel Brii* 
t«sami, făcând un aspru rechi/i* 
tor î ti d lui Ionel Bnili mu sl par* 
tulului liberal, din a < «riti vina de 
neiertat sa pierdut integritatea 
Banatului. Luni a rostii un dis 
curs magistrul dl deputat Sever 
Bocii, preşedintele organizaţiei 
din Timis-Torontal a partidului 
nationaUromân. începem in nu* 
ui firul dc Fata publicarea acestui 
discurs, care a emoţionat chiar si 
dintre majorităţi, pe mulţi, până 
la lacrimi. 


Extras din “Voinţa Banatului ” 

LA PARIS 


Memoriile lui Sever Bocu 
despre Conferinţa de Pace 
de la Paris, 

din „Drumuri şi răscruci voi. I 
Memorii”, Timişoara, 1939 



SEVER socg 


DRUMURI Şl 
RĂSCRUCI 

VOIÎJ.HUL E 

MEMORII 




Drumuri şi răscruci - Memorii 
Timişoara, 1939 




La Paris 


După o şedere de 10 zile la Londra, unde am 
avut întâlniri dese cu Steed, Seton-Watson, Leeper, 
doctorul Madge, şi prin ei cu o mulţime de perso¬ 
nalităţi engleze, am plecat la Paris. Aici eram aştep¬ 
taţi, zoriţi chiar pe drum să grăbim venirea noastră, 
fiindcă ne aştepta un fel de rol de arbitri, în cearta 
neisprăvită, de care ne vorbiseră şi englejii, şi care 
nu era altceva decât strămutarea la Paris a certurilor 
politice de acasă, când? - în un timp când războiul 
se apropia cu paşi repezi de sfârşit şi Naţiunile îşi 
reconcentrau forţele în vederea marilor bătălii de la 

9 

masa verde, în vederea culegerii fructului sacrificiu¬ 
lui şi a victoriei, în un timp când miniştrii de ex¬ 
terne Pichon şi Balfour ne solicitau cu insistenţă să 
le dăm şi noi, Românii - precum făcuseră Sârbii, 
Cehii, Polonii, Grecii, Ungurii, din vreme -, or¬ 
ganul, Comitetul Naţional Român, care să repre¬ 
zinte România, căci guvernul Păcii de la Bucureşti, 
guvernul Marghiloman, nu era socotit ca o expre¬ 
sie a României, iar în scânteierea primelor anunţări 
ale Victoriei, toate Naţiunile se pripeau să-şi anunţe 

aspiraţiile! Numai noi nu le puteam anunţa, ocupaţi 
deocamdată cu certurile dintre noi. 

Parisul era atunci o forfoteală de refugiaţi, 
poloni, cehi, jugoslavi, ucraini, greci. Sârbi, în¬ 
deosebi mulţi, căci ei îşi abandonaseră aproape toţi 
tara. Pe noi Războiul ne-a divizat. Eram două 

9 

Românii: una, cea cu Regele, era cu Aliaţii, dar mai 
era una, cea cu Nemţii, care a rămas la Bucureşti. 
Faptul acesta trebuia să ne pună - şi ne-a pus! - într-o 
permanentă inferioritate faţă de Sârbi, oricare ar fi 
fost sacrificiile noastre. Iar până la urmă, „oarba ne¬ 
unire” trebuia să-i divizeze şi pe cei ce stăteau pe 
baza Războiului, în faţa problemelor vitale ale Naţi¬ 
unii, ce se puneau la Conferinţă. 

Pacea de la Bucureşti stipula în un articol că cei 
ce vor să părăsească laşul, nu numai că nu vor fi 
opriţi, ci direct favorizaţi să o poată face. Astfel s-a 
admis un tren pentru Franţa, care să treacă peste 
ţările Puterilor Centrale, prin Sviţera, în Franţa. Cu 
acest tren, numit „Take Ionescu”, fiindcă cu el se 
refugia şi marele bărbat de stat, împreună cu mai 
mulţi adepţi ai lui Titulescu şi alţii, se repatriau 
miniştrii şi misiunile străine ce se aflau în Iaşi. Cu 
acest tren se refugia şi soţia mea, fiica mea şi mama 
mea bătrână. Eu n-am îndrăznit să aleg drumul 
acesta cu tot „salvus conductusul” pe care-1 ofereau 
Centralii. M-am despărţit de ele şi am ales drumul... 
Apocalipsului, care stăpânea atunci Rusia. Câtă 
dreptate aveam, am văzut pe urmă, căci pe drum au¬ 
torităţile austro-germane n-au făcut dificultăţi decât 
soţiei şi mamei mele, pe care, dacă nu era majorul 
Băleanu, pe atunci în armata austro-ungară, detaşat 

cu însoţirea trenului, le reţineau ca ostatece în Aus- 
tria. Dar de ce trebuia să plecăm? - veţi zice. Fiindcă 
în Iaşi, unde invadaseră deodată cu Nemţii şi 
Marghiloman cu Nemţofîlii, situaţia pentru noi era 
de nesuportat. Treceam într-o zi pe Ştefan cel Mare 
cu prietenul meu Ghiţă Pop. Eram în uniformă încă 
de locotenent. La un colţ de stradă, un grup de vreo 
20 de deputaţi marghilomanişti strigau după noi: 

- Pentru mizerabilii ăştia s-a nenorocit ţara. 

Atmosfera devenise pentru noi sufocantă, ires- 
pirablă. Pe 3/15, noi, Voluntarii, l-am serbat într-o 
hecatombă, ascunşi de ochii vigilenţi ai Poliţiei. 
Mitropolitul Pimen refuzase catedrala pentru ose¬ 
mintele lui Barbu Delavrancea, care murea. Nemţii 
ne luaseră Munţii, Dobrogea, nu Nemţii erau însă 
de vină, ci noi, Ardelenii, pentru care s-a nenorocit 
ţara. Nemţofîlii credeau victoria germană definitivă 

şi jubilau. Era reversul patriotismului român pe care 

/\ 

l-am cunoscut... In ce mă priveşte, eu nu mă puteam 
împăca cu această atmosferă şi am plecat, gata să 
nu-mi mai revăd tara niciodată, dacă victoria 
nemţească se definitiva, să plec oriunde, chelner în 
America, decât să trăiesc în acest climat care nu era 
pentru mine. 

Cu venirea la Paris a lui Take Ionescu însă ri¬ 
valităţile şi disensiunile dintre el şi Ion Brătianu şi 
liberali, care mocneau la Iaşi, nu numai că n-au 
cedat, prin distanţă, ci, din contră, s-au accentuat, 
au reizbucnit. Să-mi spună mie oricine ce-ar voi, eu 
afirm, neamul nostru nu era suficient pregătit pen¬ 
tru acest ceas care bătea prea devreme. Astfel jert¬ 
fele au trebuit să fie mari, prea mari, şi clasa 

conducătoare, nu totdeauna la înălţimea acestor 
jertfe. Orice indignare, efervescenţă de partid în 
această privinţă, e de prisos. Cum? Pregătire su¬ 
fletească se poate numi când poeţii noştri, aceia care 
trebuiau să exalte aspiraţiile Naţiunei, erau cei ce 
trafîcau la Paris cu interesele ei permanente şi 
sfinte. 

La Paris se aflau peste două mii de refugiaţi 
români: foşti miniştri, profesori universitari, publi¬ 
cişti, advocaţi, ingineri etc. Aceştia trebuiau să fie 
acolo numai Români, din nenorocire ei şi-au păs¬ 
trat şi acolo numai o armătură de partid, cu care se 
combăteau şi anihilau reciproc. Aceste dispute în 
faţa problemelor grave de la Conferinţă i-au descu¬ 
rajat până şi pe prietenii noştri, francezi şi englezi. 
Când am ajuns la Paris, o ceartă pentru vicepreşe¬ 
dinţii dura de câteva săptămâni şi dădea în specta¬ 
col colonia românească. 

La Paris, am stat la Hotel Des Deux Mondes, 

unde stătea Păvlică Brătăşanu şi unde aveau loc înt- 

/\ 

trunirile Românilor. In odaia unde au avut loc aceste 
întruniri, stă azi o tablă comemorativă în amintirea 
acelor conventicole româneşti. Şi pe părintele 
Vasile Lucaci l-am aflat aici. 

După frământări de câteva zile izbutirăm să 
punem pace între beligeranţi, pace pe care o înlesni 
Pavel Brătăşianu, căci altfel nu era posibilă. El îşi 
rugase prietenii să renunţe la persoana sa care se 
impunea acolo prin deosebite consideraţii, un pres¬ 
tigiu pe care-1 avea „Nenea Pavlică” la francezi, 
fusese primit de Clemenceau în audienţă, era ani¬ 
matorul refugiaţilor, persoana în jurul căreia gravita 

toată lumea, fondatorul ziarului de propagandă „La 
Roumanie”, dar... era takist, deşi pe Nea Păvlică nu-1 
contesta nimeni, nici liberalii, regula echilibrului îl 
cerea pe d. Jean Tehaş Florescu de vicepreşedinte. 
Căci preşedinte fiind Take Ionescu, iar doi ardeleni 
impunându-se prin un sens al lucrurilor, Vasile Lu- 
caci şi O. Goga, era vorba doar de Ardeal, pentru 
celelalte două locuri trebuiau doi liberali. Refugiaţii 
nu aleseseră decât pe unul, pe Dr. C. Anghelescu, 
şi pentru locul al doilea pe R Brătăşeanu. Pacea însă 
nu se putea restabili până ce nu renunţase Pavlică 
Brătăşeanu şi nu fusese proclamat d. Jean Tehaş. 
Consiliul se putu constitui, luând numirea de Con¬ 
siliul Unităţii Naţionale, venindu-i apoi imediat şi 
recunoaşterea din partea Franţei, Angliei, Americei 
şi Italiei. 

Acest consiliu funcţiona ca un fel de guvern 
provizoriu, până la demiterea guvernului Marghilo¬ 
man şi chemarea lui Ion I. C. Brătianu din nou în 
fruntea afacerilor. Am ţinut vreo trei sau patru şedin¬ 
ţe, ocupându-ne mai ales cu organizarea propagan¬ 
dei neglijată complet de guvernul Brătianu. La data 
aceasta, Parisul era inundat de o literatură de pro¬ 
pagandă. Toată vara lucraseră Sârbii, Cehii, Polonii, 
Italienii, Ucrainii, cu o vie propagandă, din om în 
om. Noi ne puneam abia atunci pe lucru. Astfel 
apărură, pe rând, mici broşurele în chestia Banatu¬ 
lui, care forma marea ciocnire dintre noi şi Slavi, la 
Conferinţă. Au scris bănăţeanul Vuia, inginer, sta¬ 
bilit de mult în Paris, care e socotit ca un procreator 
al aeroplanului din care au tras foloase alţii, apoi G. 
G. Mironescu, Dr. N. Lupu, Tr. Lalescu, O. Tafrali. 


33 



Am scris şi eu. Marea greutate, de a scrie ceva mai 
temeinic, era lipsa oricăror izvoare. Eu n-am avut 
alt izvor decât datele statistice ale Recensământului 
maghiar din 1910. Primele exemplare ale cărţii 
mele, traduse şi-n englezeşte, fură luate de sub 
teasc, de la Imprimerie şi duse şi împărţite printre 

membrii Comisiei de 10, unde se dezbătea chestia 

/\ 

Bănatului. In faţa acestei comisii s-a prezentat şi Ion 
I. C. Brătianu, precum spunea, nu să apere teza 
românească, ci să protesteze că aceasta se poate 
măcar pune în discuţie, fiindcă această chestiune a 
fost definitiv tranşată încă înainte de intrarea 
României în Război, prin tratatul care poartă pe el 
semnăturile Angliei, Franţei, Italiei şi Rusiei, tratat 
care a fost condiţia însăşi a intrării României în 
războiul mondial. Dimpotrivă, Vestnich şi o serie 
de tehnicieni, cu o somitate geografică printre ei pe 
care o aveau la Sorbona, profesorul Cvijici, apoi 
profesorul Radovanovits etc., au apărat cu un mare 
lux de amănunte punctul de vedere sârb, drepturile 
lor asupra Voivodinei, care, în treacăt, n-a existat 

sârbească în Bănat şi a privilegiilor primite de la 

/\ 

împăraţii din Viena, care tot mai puteau sluji la 

/\ 

ceva. îndeosebi atacau Timişoara şi Vârşeţul, unde 
- spuneau - noi n-avem nimic, dar ei au două Epis¬ 
copii, vrând a dovedi că noi n-am fi decât oaspeţi în 
aceste ţinuturi, penetraţiuni ulterioare, ceea ce 
dovedesc instituţiile lor religioase, episcopatele şi 
mânăstirile care sunt slave. Faptul că noi nu ne 
apăram, că nici nu încercam a răsturna alegaţiile lor, 
n-a făcut bună impresie. 

Cât priveşte cartea mea, cetitorul nu-mi va lua 

de o lipsă de modestie că relatez o scenă dintre mine 
şi d. Martonne, celebrul geograf de la Sorbona, ex¬ 
pert tehnic al guvernului francez, în conflictele, de 
caracter local, de interese limitate, cum li se spunea, 
europene, care fusese chemat şi-n America la Wil- 
son, spre a-1 pune în curent cu acele conflicte. De¬ 
odată cu d. Martonne, fusese la Washington şi d. 
Masaryk. Pot afirma şi despre d. Masaryk că se-n- 
torsese de la Washington altul decât cel care plecase 
şi pe care-1 cunoscusem eu în Kiev. Astfel am fost 
eu care în Kiev îi spuneam d-lui Masaryk că Româ¬ 
nia şi Ceho-Slovacia trebuie să aibe hotare comune. 

- Imposibil! - răspundea d. Masaryk şi stăruia-n 
aceasta, căci şoca o fîlosofie a lui a păcii. 

- Ce ne facem cu Rutenii? Noi nu suntem im¬ 
perialişti! - se explica Preşedintele Masaryk. 

Reîntors din Washington la Paris, tehnicienii 
d-sale nu numai că adoptaseră teza mea, împotriva 
căreia obişnuia să protesteze atât de energic, teo¬ 
retic, Preşedintele, ci împinseră pretenţiile, peste 
trupul rutean, până profund în Maramureşul nostru, 
încât să ne vedem siliţi să ducem lupte aprige cu 
dânşii, pentru a smulge comune pur româneşti 
teoriei hotarelor naturale, care va fi valabilă sus la 
Tisa, dar care nu va mai avea aceeaşi valabilitate la 
aceeaşi Tisa jos. Formula anectorie, wilsoniană, 
găsită pentru Cehi era că au primit a înscrie în statu¬ 
tul Ceho-Slovaciei drepturi autonome pentru 
Ruteni, pe care nu le-au respectat. 

Scena dintre mine şi d. Martonne, nici nu una, 
ci două scene, au fost următoarele: 

Take Ionescu organizase câteva banchete de 

propagandă. La unul dintre acestea, la cel dat în 
onoarea delegaţiilor italiene, la masă stăteam între 
doi oameni de ştiinţă celebri, între d. de Martonne 
şi G. Ferrero, celebrul istoric italian. Vorbind, când 
cu unul, când cu celălalt, am observat că d. de Mar¬ 
tonne mi se adresa tot cu... „Domnule Profesor”. 
Vedeam că mă confundă, dar n-am zis nimic până la 
urmă. 

- Domnule profesor, eu nu sunt profesor. 

- Cum, nu eşti d-ta autorul recentei lucrări 
asupra Banatului? 

- Ba da, dar nu sunt profesor. 

- Nu eşti profesor de geografie la Universitatea 
din Bucureşti? Aşa ştiam. 

-Nu! 

- Atunci, te felicit, interesantă intuiţie ge¬ 
ografică în lucrarea d-tale. 

Banchetul a dat loc şi la un incident. Italienii 
erau nemulţumiţi la Conferinţă pentru Fiume şi 
Take Ionescu era foarte îngrijorat ca nu cumva ex- 
ploatându-se anumite predispoziţii, să dea loc unor 
demonstraţii contra prietenilor săi Sârbi. Dar de 
ceea ce s-a temut n-a scăpat. Răposatul Ion Coltor, 
profesor în Blaj, într-un avântat discurs, a făcut jon¬ 
cţiunea cuvenită sufletească între Fiume şi Banat. 
Take Ionescu nu şi-a putut stăpâni indignarea, iar 
câţiva dintre acoliţii săi au alergat la Coltor şi l-au 
silit să termine. Eu şi italienii l-am aplaudat. Take 
Ionescu era încredinţat că răposatul Coltor era 
trimis de Brătianu, ca să-i spargă banchetul, care 
s-a ridicat într-o atmosferă apăsătoare. 

D. de Martonne mi-a devenit pe urmă bun 

cunoscut, a venit şi la mine, la Lipova, în ex¬ 
plorările sale ştiinţifice, prin Munţii Apuseni, dar 
datorez adevărului istoric să spun că în chestia in¬ 
tegrităţii Bănatului nu ne era prieten. A pregătit în 
această chestiune şi o lucrare cartografică în care 
i-am surprins unele erori pe care a fost silit să le re¬ 
cunoască. Aceasta va fi cea de a doua scenă, pe care 

/\ 

am avut-o cu d-sa. încă atunci seara mi-am permis 
a-i atrage atenţia asupra unor erori a hărţii sale pri¬ 
vitoare la Bănat, şi ne-a poftit pentru a doua zi la 
dânsul acasă. M-am dus cu părintele Lucaci. Pe 
masă avea harta cu pricina, lângă ea, Recensămân¬ 
tul maghiar din 1910. I-am arătat că pe hartă era 
greşit prezentat de sârbesc grupul etnic din Vârşeţ şi 
Panciova, care e românesc. Nu voia să creadă, mai 
puţin că prima comună din faţa Belgradului, Ofcea, 
care înşela cu numele ei slav este pur românească. 
Am luat atunci de pe masă statistica maghiară, care 
nu putea fi bănuită de parţialitate, sau încât da, nu în 
favoarea Românilor, şi i-am probat, comună cu co¬ 
mună. Vădit jenat, Profesorul recunoscu că am 
dreptate, încercă o scuză: „N-aş fi crezut niciodată 
să fie aceasta cu putinţă. Ştii ce s-a întâmplat? 
Acum îmi aduc aminte. Cartograful meu e sârb, nu 
m-am gândit la aceasta şi chiar de mă gândeam nu 
i-aş fi bănuit onestitatea ştiinţifică.” 

Şi din aceasta se poate vedea câtă ardoare, pa¬ 
timă puneau Sârbii în propaganda lor şi câtă 
nepăsare, noi. Ei vedeau că la noi e slăbiciune şi su¬ 
ficienţă, prea multă încredere. Nu, nu s-a pierdut 
degeaba Banatul. Asta trebuie fixat pentru urmaşii 
care vor voi să repare fatala greşeală. O greşeală 

numai? Nu, serii de greşeli, de acuzaţii, de con- 
traacuzaţii, de simple manevre de politică internă. 

Ne-am entuzismat şi, mărturisesc, m-am mirat 
când Ion I. C. Brătianu a pus-o, pentru întâia oară, 
această chestiune a Banatului, cadrilaterul acesta 
dintre Dunăre, Tisa, Mureş şi Carpaţi, ca o condiţie, 
chezăşie a noului stat român. Eram fericit că se 
găseşte, prin atâta ignoranţă generală, un om de stat 
şi încă tocmai acela care trebuia, şeful guvernului, 
ce, spre norocul nostru, e la cârmă, în care vorbesc 
limpede, intuiţiile istorice, geografice, biologice, 
naţionale şi internaţionale ale statului român. Ur¬ 
măream cu mare mulţumire tenacitatea cu care Ion 

9 

I. C. Brătianu condiţiona însăşi intrarea noastră în 
război de recunoaşterea acestor hotare. Tenacitatea 
sa a învins. Bănatul ne-a fost recunoscut integral şi 
un tratat fu semnat în acest sens, între noi şi Franţa, 
Anglia, Italia, Rusia. 

Ion I. C. Brătianu va săvârşi acum prima 
greşeală. Neglijează să ia şi iscălitura Serbiei, a stat¬ 
ului interesat, ceea ce nu întâmpina nici o greutate 
atunci şi ceea ce-i va da mai târziu Serbiei pretex¬ 
tul eschivărei că pentru ea acest tratat nu există, că 
ea nu a luat nici un angajament, că pe ea nu o an¬ 
gajează iscălitura Rusiei, care nu putea ceda ce nu 
era al ei. Pe urmă a venit cealaltă greşeală, mare, de 
a fi stat la Conferinţă, până ce a pierdut tot, până la 
ireparabil, până a nu-i lăsa urmaşului altă posibili¬ 
tate decât de a iscăli... dezastrul, care era al său. 
Conflictul politic al lui Ion I. C. Brătianu cu Aliaţii 
s-a dezvoltat în un conflict personal. „Cei patru” 
care croiau hotarele (Wilson, Lloyd George, 

Clemeanceau şi Orlando) nu mai aveau nici rapor¬ 
turi personale cu Brătianu. Atunci au tras hotare de 
pedeapsă României, ca să o silească astfel să-şi 
schimbe delegatul la Conferinţă, să-l trimită pe Take 
Ionescu, căruia să-i dea hotarele lui, care, faţă de 
cele ce s-au tras şi au rămas, să însemne un mare 
triumf şi personal pentru Take Ionescu. Aceste 
hotare treceau undeva deasupra Panciovei, lăsau la 
noi Vârşeţul, Biserica-Albă, Becicherecul şi 
Chichinda şi rolul lor era mai mult de a-i da Bel¬ 
gradului o acoperire militară, strategică. Mai aveau 
un avantaj aceste hotare, trebuie să recunoaştem, 
chiar peste cele ale integrităţii, dacă le-am fi putut 
avea: erau liber consimţite de Sârbi, purtau iscăli¬ 
tura lui Pasici, sub preşidenţia ministrului de ex¬ 
terne al Angliei, Balfour. Brătianu nu s-a retras, n-a 
primit avertismentul, şi n-a plecat din Paris până 
când Aliaţii trebuiau să încheie Conferinţa şi să 
parafeze tratatele. Atunci, bietul Pichon, ministrul 
de externe francez, de la gară încă a căutat să-l reîn¬ 
toarcă pe Ion I. C. Brătianu, îngrozit el însuşi că 
rămân acele hotare de pedeapsă, Ion I. C. Brătianu 
a plecat însă trântind uşile. Omului lui Pichon nu 
i-a mai strigat decât prin fereastra vagonului: 

- Dacă nu mi se dă tot, cele mai rele hotare vor 
fi pentru mine cele mai bune. 

Nenorocit minut. Aliaţii nu i-au dat tot şi para¬ 
doxul din gara Lyon s-a prefăcut în dramă, drama 
hotarului nostru bănăţean. E bine însă să se 

9 

cunoască, de toţi, de cei de acum şi de cei din viitor, 
că hotarul bănăţean e hotar de pedeapsă. Vor veni 
alte generaţii, de altă demnitate sau putinţe, care nu 

vor să rămână pedepsite pentru greşelile anteceso¬ 
rilor lor. 

/V 

Dar, nici aceasta nu era încă totul. II poţi pe un 
popor nedreptăţi, violenta, pedepsi. El nu va pierde 
însă decât la ceea ce renunţa el. E o axiomă. Bră- 

9 

tianu nerenunţând la nimic, salva dreptul la tot. Dar 

/\ 

aşa a făcut? Ii plăcea lui Ion I. C. Brătianu să ase- 
muiască politica sa cu ce a tatălui său în chestia 
Basarabiei. Rezistă comparaţia? Ion Brătianu a 
rămas din cauza Basarabiei până la moarte ostil 

Rusiei şi această ostilitate a rămas moştenire şi ge- 

/\ 

neratiilor următoare. Intre relaţiile dintre România 

9 9 

şi Rusia stătea un permanent cadavru: raptul din 
1812! Ion I. C. Brătianu, peste un an, s-a dus la Bel¬ 
grad ca la o Canossă, iar pentru urmaşii săi nici amin¬ 
tirea atitudinei sale din Paris nu mai există. 
Dimpotrivă, cu rost şi fără rost, ei dau asigurări tu¬ 
turora, şi acelora care nu le cer, ca nu cumva să mai 
poată cineva crede altfel, că hotarele României sunt 
definitive, că România nu mai are nimic de reven¬ 
dicat, ceea ce, evident, este profund de umilitor, 
dureros, mai ales pentru cei rămaşi dincolo, cărora 
nu li se pot lua până şi nădejdile... Nici un partid 
n-are dreptul acesta, nici unul să nu identifice Naţi¬ 
unea cu slăbiciunile lui, care îi sunt proprii. 

/\ 

In ce-1 priveşte pe Take Ionescu, atitudinea sa a 

fost tot atât dacă nu şi mai reprobabilă, criticabilă. 

/\ 

In rivalităţile lor personale şi de partid, să zicem şi 
de concepţii, cei doi şefi se sprijineau, fiecare, pe 
alţi factori. Ion I. C. Brătianu se bucura de încre- 

9 

derea regelui Ferdinand, necontrolat, nelimitat, ab¬ 
solut. Take Ionescu, de cea a străinătăţii. Era 

" 9 

mândru de un titlu de „mare european” pe care i-1 
decernase Clemenceau. Dar nimic nu se dă pe 
gratis. Totul trebuie slujit, meritat. 

Take Ionescu avea o singură datorie în străină¬ 
tate pe care nu şi-a împlinit-o: să apere tratatul lui 
Brătianu, care nu era al lui Brătianu, ci al României, 
să nu producă nici o breşă în o unitate care era în 
acest scop necesară, să evite până şi impresia că Ali¬ 
aţii ar putea constitui în România alt guvern, care 
să le fie favorabil. 

Căci evident şi Aliaţii se aflau în foarte mare 
jenă. Nu le era uşoară hotărârea între noi şi Slavi. 
Controversa apoi nu era singură, ea se interpenetra 
cu alte numeroase conflicte de această natură. 
Atunci se ţineau în compensaţii, în un fel de echili¬ 
bru, Aliaţii. Sau examinau cu grijă părţile slabe ale 
tezelor în luptă şi căutau breşele prin care să poată 

/V 

să se strecoare mai ieftin. In cazul concret, 
chestiunea se punea pentru Aliaţi astfel: dacă satis¬ 
fac teza sârbească, îl nemulţumesc pe Brătianu, 
dacă satisfac pe cea românească, supără toată Iu¬ 
goslavia. Şi teza noastră din nenorocire avea şi alte 
/\ 

părţi slabe. întâi, pacea de la Bucureşti. Cu toate că 
ea a fost rezultatul unor forţe majore, revoluţia ruse¬ 
ască, defecţiunea Aliatului din Răsărit, care ne-a 
lăsat izolaţi, încercuiţi, încât pacea a trebuit să o 
încheiem chiar cu aprobarea Aliaţilor, ea totuşi n-a 
fost de natură, mai ales prin atitudinile guvernului 
nemţofîl din Iaşi, a întări, ci de a slăbi poziţia noas¬ 
tră. A doua, primisem Basarabia în plus, care nu era 
în tratat, Basarabia, ce-i drept luată de noi, prin alte, 
noi jertfe, dar pe care Aliaţii totuşi trebuiau să 

ne-o confirme şi încă cu preţul supărării Aliatului 
rus, care, oricât trădase, dar până-n trădare colabo¬ 
rase cu jertfa sa imensă, de mai multe milioane de 
morţi, la victoria comună. Cu toate aceste slăbici- 
uni, părerea mea nestrămutată e că opunându-le 
Naţiunea unitatea ei, în chestiunea Banatului, nu se 
putea trece peste ea. Era greu de a sfârteca unilateral 
un tratat, de pe care, deşi lipsea semnătura Americii, 
stăteau acolo ale Franţei, Angliei, Italiei. Era greu 
de a cădea în aceeaşi vină pe care Aliaţii nu i-o ier¬ 
tau Germaniei de a fi declarat tratatul ei cu Belgia 
petec de hârtie. Căci pentru România mai pleda un 
argument. Ea nu era silită a lua parte la Război, ca 
Serbia, care era cauza însăşi a războiului. România 
putea beneficia de neutralitatea ei, pe care de bună 
voie şi-a sacrificat-o. 

Take Ionescu nu era însă de părerea aceasta. El 
îmi aducea de multe ori obiecţiunilor mele scuza şi 
explicaţia sa. 

„Eu nu cer ce ştiu că nu mi se dă”. 

Altădată îmi spunea: 

- Dragă Bocu, eu te admir că suferi şi te torturi 
ca bănăţean, dar ce vrei să fiu eu mai bănăţean ca 
Goga, care nu e de părerea ta. 

Mărturisesc că mă durea argumentul din urmă 

şi stăteam dezarmat în faţa lui. 

/\ 

In faptă, O. Goga era cel care trata cu Sârbii, cu 
Vestnich şi ceilalţi. A trata cu Sârbii însemna a-i ad¬ 
mite. O. Goga m-a chemat şi pe mine de mai multe 
ori la acele consfătuiri, i-am răspuns consecvent că 
eu n-am ce să discut asupra unor teritorii care nu 
pot forma obiect de discuţii. L-am susţinut pe Bră- 

tianu din tabăra lui Take Ionescu, sincer, integral, 
hotărât, fiindcă la renunţări era totdeauna timp. 

Şi pot spune că am sacrificat o prietenie. Intimă, 
caldă, profundă, pentru o credinţă a mea, care era 
şi mai profundă. Mă gândesc şi azi cu duioşie la 
atâtea discuţii, explicaţii, câte am avut cu Take 
Ionescu. Mi-a spus că eu sunt torturat ca bănăţean, 
în realitate, cred că torturat era el. Şi avea o ade¬ 
vărată necesitate să se explice cu mine, să obţie dela 
mine nu ştiu ce absolviri, pe care eu nu i le puteam 
da. Aceasta l-a jignit până la urmă, într-atât, - fi¬ 
indcă, om incontestabil superior, era de tot atât de 
mare sensibilitate de spirit şi de suflet, - încât s-a 
îndepărtat, răcit, de mine şi până la moarte nu s-a 
mai reconciliat. 

Eu nu-i port nici azi nici o supărare şi-i cer 
iertare până şi umbrei sale dacă l-aş fi supărat eu. 
Fiindcă-n această chestiune n-am urmat voia mea, 
ci a unor porunci, mai tari, superioare, ancestrale. 
Nu porniri vandale sunt în mine, de dărâmare de 
altare, de răsturnare de idoli. Nici veleităţi orgo¬ 
lioase de a mă ridica pe mine prin ridicarea chestiu¬ 
nilor. Nu. Vreau să se ştie adevărul, ca cei rămaşi în 
nedreptate să nu cadă în deznădejde. Vreau să se 
ştie că în aceste hotare nu sunt sancţiuni imanente, 
ci greşeli omeneşti, reparabile. Vreau să zdruncin 
încrederea în trăinicia unui lucru efemer, împotriva 
căruia se răzvrăteşte nu numai istoria noastră, ci 
toate legile biologice. Vreau să se ştie că hotarul 
bănăţean este un hotar de pedeapsă, care ni s-a dat 
pentru păcatele noastre... 

Aceasta cu atât mai mult cu cât cei doi mari băr- 

baţi pot suporta adevărul. Fiindcă faptele mari, pe 
care le-au săvârşit ei şi care îi trec la nemurire, sunt 
ale lor, dar vinele nu sunt numai ale lor. Vinele, cum 
am mai arătat şi în 1923, în Parlament, sunt ale în¬ 
tregii generaţii, surprinsă de lucruri prea mari, pen¬ 
tru care nu era suficient pregătită. Cum era să 
stăruie ei în mai mult în o societate în care până şi 
visătorii, poeţii, se mulţumeau cu mai puţin? 

Pe când Ion I. C. Brătianu sta ferm, în neutra¬ 
litate, faţă de Aliaţi, pe temeiul integrităţii, apăreau 
articole, studii, care îl descurajau în intransigenţa 
sa. Societatea noastră era speriată de ce căpăta şi nu 
o dată se auzeau glasuri: „avem de unde lăsa”, „nu 
fiţi lacomi”. Nici Italia nu era lacomă şi nu se 
prăpădea desigur fără cei 3 km pătraţi dintre Fiume 
şi Şişak, pe care i-a adus insurecţia lui d' Anunzio la 
patrimoniul italian. Dar Italia a pus pe carta lui d' 
Anunzio tot. Şi din efervescenţa din Fiume a răsărit 
renaşterea mussoliniană, fascistă, romană. Precum 
din înfrângerea noastră în Bănat se trage moralul 
nostru de învinşi, pe care nu l-au putut schimba 
toate bucuriile de ceea ce am câştigat. 

Instinctul nostru pierdea simţul just al limi¬ 
telor... Cine ştia în Bucureşti unde sunt limitele 
juste? Cine venea înainte de război prin Becicherec, 
prin Doloave, Panciova, Satul-Nou sau măcar în 
Timişoara? La adunarea lui Murgu de pe Câmpia 
Lugojului au mai fost C. Rosetti, Iepureanu, dar pe 
urmă cine a mai fost? Geambaşii, care cumpărau 
cai pentru armata română. Sforţările neamului nos¬ 
tru pentru recucerirea Tisei erau lăsate sorţii lor. 
Bietul nostru neam! Turcii n-au mai lăsat din el 

decât vreo 40 mii familii şi acelea retrase în munţi. 
Dar din rezervorul ardelean, oltean, mehedinţean, 
gorjean au venit cu sutele de mii, să umple golurile. 
Cum au răzbătut ei, fără conducători, printre sutele 
de mii de străini aduşi din toată Europa, de împăraţii 
din Viena, să inunde din nou şesul de pe care s-au 
retras şi să înainteze, pas cu pas, iar până-n Tisa. 
Cum a putut el înfrânge atâtea asupriri, materiale şi 
spirituale, ere de fier, stratomiroviciene, împilări, 
austriece, maghiare, şi să se redreseze, cu ostentaţie, 
tocmai în faţa Belgradului? Ofcea din faţa Bel¬ 
gradului este o fortăreaţă din cimentul celui mai 
teribil sânge românesc. Ungurii aici au deportat 
după Revoluţia din 1784 seminţia lui Horia, Cloşca 
şi Crişan. Nu-i un păcat strigător la cer, ca Războiul 
să întrerupă această evoluţie, să o înfrângă în plină 
desfăşurare? „Tribuna” din Arad, ziar zilnic, avea 
în Satul-Nou de lângă Panciova 100 de abonaţi. 

Tristul adevăr este că periferiile sunt lăsate şi 
azi singure în atâtea sforţări, dar atunci? Străinii 
cunoşteau mai bine aspiraţiile teritoriale româneşti. 

Se cunoştea de mai mult de un secol în cabinetele 

/\ 

europene harta secretă a iredentei româneşti. In 
1787, Caterina II preconiza restaurarea Daciei cu 
frontiera Dunărei şi Tisei, ca un stat tampon între 
Rusia, Turcia şi Austria. Pe statuia ecvestră din 
Viena a lui Iosif II stă gravat „Rex Daciae”. Nici un 
călător care a umblat de atunci prin Banat n-a putut 
fi mistificat privitor la caracterul acestui pământ. 
Griselini, Thornton, Thouvenel, Demidoff, Kanitz, 
Saint-Marc Girardin, Picot vorbesc de Banatul de 
Temesvar ca de un pământ românesc. Prokesch- 

Osten, ambasadorul Austro-Ungariei la Constan- 
tinopol, precizează în preajma Conferinţei din Paris 
de la 1856 aspiraţiile româneşti, textual: „Românii 
tind la un stat independent, cu Bucovina, părţile 
româneşti din Transilvania şi Bănatul cu Balcanii 
ca frontieră.” 

Eu nu-i voi tăgădui politicei lui Take Ionescu 
prevederea. Trebuie să recunosc că timpul l-a justi¬ 
ficat, pe el, până într-atât încât Brătianu să schimbe 
brusc de front, să-şi abandoneze toată politica sa de 
tratat, să-l accepte pe Take Ionescu, integral. Polit¬ 
ica lui Take Ionescu de la Conferinţă, direct 
slavofîlă, se va dezvolta prompt în „Mica Antantă”, 
foarte criticată, la început, de Brătianu, ca pe urmă 

/V 

să fie subit acceptată. Intr-atât, că am putut între¬ 
buinţa în 1923 la adresa partidului liberal urmă¬ 
toarele cuvinte: „dac-ar trăi Take Ionescu, ar trebui 
să vă înscrieţi direct la dânsul, într-atât i-aţi expro¬ 
priat toată politica, toate ideile, sau să fie silit să şi 
le abandoneze el, ca să se deosebească de d-voas- 
tră”. 

Evident, în materie de politică externă nu exis¬ 
tă niciodată cuvânt ultim, este totdeauna altul mai 
ultim. De aceea, nici o politică externă nu poate 
scuza renunţările. Amicii în politica externă nu se 
plătesc cu teritorii, nici cu sânge. Neamul românesc 
nu poate renunţa la 500.000 de Români, de dragul 
Alianţelor. E preţ prea mare. De aceea am susţinut 
la Paris politica lui Brătianu, politica de tratat, am 
susţinut-o şi când el a încetat de a o mai susţine, o 
susţin şi azi şi o voi susţine, până când sângele celor 
800 de mii nu va fi răscumpărat integral. 

Căci o Naţiune care nu e unită pe nimic, nici pe 

chestiile de teritoriu, externe, nu e o Naţiune. E 

/\ 

numai un popor. In faţa străinătăţii, o Naţiune tre¬ 
buie să fie unită, oricât ar fi divizată înlăuntru. Noi 
n-am fost aşa la Paris. Cât de violenţi, de cunoscuţi 
de răi în urile lor, sunt Sârbii, au fost capabili să se 
unească în faţa Conferinţei, sciziparităţile lor tem¬ 
peramentale să amuţească, iar propaganda lor să 
străbată atât de intens, încât femeile americane să 

se îmbrace la balurile lor în costume „â la tragedie 

/\ 

Serbe”. In acest timp, şefii noştri politici soseau cer¬ 
taţi la Paris, neuniţi, evitându-se unii pe alţii, amă¬ 
nuntul meritând interesul cronicarului: Brătianu şi 
Take Ionescu nici mâna nu şi-au întins 4-5 luni, 
cât au stat la Paris. Supăraţi că Brătianu nu le-a dat 
atenţie la Quai d' Orsay, Take Ionescu împreună cu 
Nicolae Titulescu au părăsit Parisul în toiul Con¬ 
ferinţei şi s-au dus la Nisa, ca şi cum Bănatul sfâşiat 
preţuia mai puţin decât o ambiţie jignită. Aci aştep¬ 
tau ca vreo telegramă să le anunţe căderea lui Bră¬ 
tianu. 

Telegramele le-au anunţat căderi, dar nu a lui 
Brătianu, ci a Bănatului. Această oarbă neunire, 
această sfărâmare de forte a fost comandamentul în- 

9 

frângerii, temelia dramei pe care se clădeşte orice 
act de stat, nefast, pornit din această politică a urilor 
dezlănţuite, pentru a nimici cu o răzbunare perso¬ 
nală înseşi destinele unui neam. 

Discursul domnului Sever 
Bocu în chestiunea Banatului 

Dl. M.G. Orleanu, preşedinte: Intrăm în or¬ 
dinea zilei. Domnul Sever Bocu are cuvântul. 

(Domnul Sever Bocu este întâmpinat cu aplauze 
de către Partidul Naţional) 

Dl. Sever Bocu: Domnilor deputaţi, m-am 
urcat la această tribună nu să tin sau să fac, cum 
spun unii, poate mai exact, un discurs în sensul 
militant de partid. 

M-am urcat să-mi fac o datorie de conştiinţă 
întâi; să fac o analiză onestă, imparţială, obiectivă a 
faptelor, al doilea, şi să dau o expresiune sinceră, 
nefalsificată, sentimentelor Banatului, al treilea, aşa 
cum ele s-au manifestat într-un mod unanim, măreţ, 
în adunarea de duminică ce s-a ţinut la Timişoara, 
fără deosebire de partid. Căci domnilor, nici o naţi¬ 
une într-o chestiune aşa de mare n-are partide. 

(Aplauze) 

Declaraţiunile mele, domnilor deputaţi, vă voi 
ruga să-mi daţi voie să le citesc. Am preferat o ex¬ 
primare a gândirei scrise, în această chestiune, 
gândirei slobode, într-un labirint de fapte şi idei. îmi 
dau perfect seama de ceea ce aşteaptă Banatul is¬ 
toric în aceste clipe de la mine. Mă voi conforma 
comandamentului său fără teamă, fără grijă de in¬ 
terese lăturalnice, personale sau de partid. 

(Aplauze pe băncile Partidului Naţional Român) 

Domnilor Deputaţi, 

Când acum cinci ani România pierdea la are¬ 
opagul păcii drepturi sacre, căci sunt sacre, dom- 

nilor, drepturile oricărei naţiuni la teritoriul ei, la 
pământul strămoşesc, terra patrum, pe care trăieşte 
şi se dezvoltă, era clar în acest act vizibil un nou 
rapt. Conferinţa se conforma unor legi ale fatalităţii: 
semăna ea, - cu concursul normal, de totdeauna, al 
filozofilor păcii, - germenii războiului viitor. 

(Aplauze) 

O Alsacie-Lorenă se încheia şi alta, inevitabilă, 
lua fiinţă. Iar justiţia imanentă a lui Gambetta, ce 
abia îşi sfârşea înspăimântătoarea operă de reparare, 
uitată, era rechemată din nou, pentru a răzbuna pe 
alta. 

/\ 

In acea zi fatală, în care o generaţie transmitea 
altei generaţii a României drept măsură a capacităţii 
sale funesta moştenire a unui nou război, noi, aici, 
nu mai aveam decât o datorie de împlinit: să o în¬ 
gropăm cu onoruri ce i se cuveneau, de clasa III, şi 
să ne dăm toată creştineasca silinţă să nu mai 
spunem de ea, conform adagiului, nici un rău. Mi¬ 
siunea ei, bine, rău, se terminase, pe lângă bine fă¬ 
cuse şi tot răul de care era capabilă şi experienţa nu 
ne mai trimitea decât la o datorie: de a opri de a mai 
putea săvârşi răul ce se mai putea aştepta de la 
dânsa. 

(Aplauze pe băncile Partidului Naţional 
şi Partidului Ţărănesc) 

Chestiunea Banatului, domnilor, depăşeşte 
mult, să mă credeţi, importanţa certurilor noastre 
din această incintă. 

(Aplauze) 

Ea depăşeşte, vă asigur, chiar necesităţile re¬ 
torice tactice ale partidului liberal sau pretenţiile 

micilor noastre persoane, fără talie, a lucrurilor 
mari. Ea ia proporţiile unei mari chestiuni istorice a 
naţiunii, în care greşelile dacă n-au totdeauna 
sancţiuni imediate, le au cu atât mai teribile: în 
pedeapsa posterităţii. 

(Aplauze îndelungate pe băncile opoziţiei) 

De ce am pierdut Banatul? 

Dl. Brătianu aruncă vina în această incintă, sau 
în cea de la Ateneu, pe Europa, pe Univers. Apoi 
este drept, domnilor, că-i revine o vină destul de 
mare şi Universului, Europei, reprezentate prin cei 
patru, „Ies quatres” cum li se zicea, cari închişi în- 
tr-un cabinet la Quai d'Orsay, maltratau cu creionul 
o hartă întinsă înaintea lor, harta Europei, pe care 
trasau ca pe o foaie de plăcintă limitele între 
popoare, cam cu atâta cunoştinţă şi siguranţă în ceea 
ce făceau cu câtă siguranţă şi cunoştinţă îşi susţinea, 
ca să mă folosesc de o asemănare, România, în 
cazul ei, propria cauză. Vina lor, însă, este, să re¬ 
cunoaştem, să fim drepţi, infinit mai mică ca vina 
noastră - la tribunalul istoriei noastre nu-i putem 
cita -, cari poate ştiam şi mai puţin de o controversă 
de frontieră din Patagonia sau Uruguay, dar cari 
eram datori să ne cunoaştem drepturile noastre - 
reprezentam acolo propria-ne istorie - şi, 
cunoscându-le, să le apărăm cu toată intransigenţa 
şi cu tot succesul. Căci este singurul lucru pe care 
nu transigă un popor: teritoriul, singurul lucru care 
nu justifică decât un argument: succesul! 

(Aplauze vii) 

Dar în ce constă vina celor patru? 

Apoi, domnilor, istoria, cea universală, ale cărei 
instrumente erau ei, nu va fi mai indulgentă nici cu 
ei: vina lor în chestiunea Bănatului va fi aspru osân¬ 
dită, sângele ce va curge într-o zi nu-i va binecu¬ 
vânta, cu siguranţă, iar poporul român şi îndeosebi 
poporaţiunea din Bănat nu-i iartă nici azi pentru 
oarba, pentru fatala, pentru neiertata lor greşeală. 

(Aplauze pe băncile liberale) 

/\ 

In ce consistă ea? 

Vina celor „patru ” 

/v 

In faptul că ei, în cazul României, îşi 
dezminţeau şi-şi înlăturau propriile lor ideologii, cu 
cari pretenţiile României nu se aflau în nici un deza¬ 
cord, nesocotind întâi voinţa limpede, evidentă, a 
întregii populaţii a Banatului: autodeterminarea, 
plebiscitul, ce figura prima printre criteriile 
wilsoniene; a doua, un simplu, elementar principiu 
geografic, care deşi nu făcea parte expresă din acele 
ideologii nu era nici repudiat, nu putea să fie - cum 
nici n-a fost! - repudiat, dovadă scrisoarea lui Wil- 
son către italieni: adevărată apologie la adresa prin¬ 
cipiului hotarelor naturale. 

/V 

In cazul Banatului, care reprezintă unitatea ge¬ 
ografică, în forma ei ştiinţifică, intr-adevăr, cea mai 
clasică, - în Europa nu este alta la fel - desconsi¬ 
derarea acestui principiu a fost o monstruozitate. 
Neluarea în seamă a principiului plebiscitar, prin¬ 
cipiu eminamente wilsonian, o profundă decepţie 
în imparţialitatea şi onestitatea principiilor. Iar 

sfârtecarea unilaterală, arbitrară, a tratatului de 
alianţă... 

9 

(aplauze pe toate băncile) 

...acoperit cu semnăturile a trei din cei patru, 
pe care România îl execută din parte-i prompt 
aruncând din fiii ei 800.000 în balanţa victoriei, ce 
profită tuturora - orice s-ar zice - un sacrilegiu... 

(aplauze pe toate băncile) 

...care reabilitează invazia belgiană şi desfide 
moralitatea internaţională. 

9 

(aplauze pe toate băncile) 

Dezmembrarea- 

monstruozitate 

Da, domnilor, dezmembrarea Banatului este o 
monstruozitate, teoreticeşte, mai mică decât mon¬ 
struozitatea, de pildă, de a-1 fi atribuit întreg mi¬ 
norităţii sârbeşti. 

Căci, vă rog să credeţi, acest proiect pe care-1 
aveţi înaintea dumneavoastră nu este în realitate 

9 

decât protestarea acestei monstruozităţi, revolta ei 
neputincioasă, încercarea ei de a remedia, de a 
corecta ceea ce, din nenorocire, este de neremediat, 
de necorectat. 

L-au despicat, după o înţelepciune solomonică, 
Banatul în două, şi azi se caută rătăcite, stinghere, 
aceste părţi amândouă, căci pe locul amputaţiei se 
scurge sângele şi puterea lor în şiroaie deopotrivă. 
Cât va mai dura suferinţa, răbdarea, 5-10-15 ani, nu 
ştim, dar ceea ce ştim e că o reacţiune e pe drum, 
masele dezamăgite, decepţionate de greutăţi de trai, 

urmare fatală a nebuniei dezmembrării, care înlă¬ 
tură condiţii indispensabile, organice de viaţă, de¬ 
testă până şi ideea de stat naţional care poate da loc 
la aşa excrescenţe. Şi ştiu sigur că românii noştri de 
dincolo - instigaţie poate şi alimentată - îşi pun 
toate nădejdile în revenirea Monarhiei habsburgice, 
căci pentru ei înlăturarea vechiului regim a însem¬ 
nat, faţă de libertăţile chiar incomplete de cari s-au 
bucurat, o mare pierdere, ca dorinţa lor de a le 
câştiga - cu oricine! - să devie azi o mare aspiraţie! 

D1. Leonte Moldovanu: Asta nu trebuie să o 
spui. 

D1. Sever Bocu: Banatul, domnilor, a fost un 
permanent teatru de război al Europei. Numai cei 
două sute de ani din urmă, ani ai păcii pentru el, cari 
l-au cruţat ca un fel de revanşă pentru trecut, i-au 
permis progresul din urmă, progresul de azi, care 

l-a prefăcut într-un Canaan. Ungurii îl numeau grâ- 

/\ 

nărui lor, grânarul Ungariei. In trecut l-au stăpânit 
cu rândul austriecii, turcii, iar austriecii, ungurii, dar 
niciodată dezmembrat - întreg. 

Ideea dezmembrării laudă o colaborare: şovi¬ 
nism sârb, obiectivitate internaţională, metodă ge¬ 
ografică modernă. Căci, trebuie să ştiţi că alături de 
celebrii filozofi ai păcii cari ruinau o provincie, 
această operă de non-sens geografic a păcii mai este 
şi o operă de geografi. 

Mă abţin de a numi persoane, cari în alte ocazii 
au făcut şi un mare bine României, dar ştiu dintr-un 
caz surprins personal de mine cu ce uşurinţă ştiinţi¬ 
fică se sacrificau la Paris drepturile României. 

Ce este acest protocol? 

Domnilor, de ce ni s-a adus înaintea parlamen¬ 
tului acest schimb de comune? Cuvântul este al dlui 
Duca: „nu este decât un simplu schimb de comune”. 
Domnilor, chestiunea nu e aşa de inocentă cum are 
dl ministru al nostru de externe aerul să ni-o în¬ 
făţişeze, şi mai puţin s-ar putea spune despre ea 
c-ar veni pe o cale frumoasă. Tratatul care regulează 
fruntariile dintre noi şi Iugoslavia este tratatul de 
Sevres. Acel tratat iscălit de Take Ionescu n-a fost 
niciodată adus în parlamentul nostru şi noi am înţe¬ 
les că el nici nu va fi adus niciodată, că el va rămâne 
un tratat în cartoanele Externelor noastre, evident 
în vigoare, iscălit de guvern, dar niciodată ratificat 
de naţiune, fiindcă nici un guvern nu va îndrăzni 
să-l aducă aici în parlament şi nici un parlament nu 
va îndrăzni să-l ratifice. 

(Aplauze pe băncile Partidului Naţional) 

/\ 

Ii revine dlui Duca, ministru de externe al gu¬ 
vernului integralist, meritul, merit pe care Take 
Ionescu nu l-a râvnit, de a-1 fi adus aici, şi încă pe 
o cale piezişă, în formă de anexă a tratatului de 
Sevres, „simplu schimb de comune” care în realitate 
însă este fruntaria însăşi, deci tratatul pe care dl 
Duca şi-l trece prin parlamentul liberal într-un mod 
straniu, aş putea zice fără precedent. 

(Aplauze pe băncile Partidului Naţional) 

Şi de ce a trebuit să se facă acest schimb de co¬ 
mune? Ni se spune şoptit că pentru nişte insule de 
pe Dunăre uitate în tratatul de Sevres şi cari în felul 
acesta ne revin, deci înţelegeţi - nu ştiu ce posibi- 

lităţi de afaceri deschid aceste insule - paguba e în 
parte refăcută şi trebuie chiar să-l felicităm pe dl 
Duca, altfel pierdeam şi insulele... Nu, domnilor, 
nici un interes românesc nu se află la mijloc, această 
rectificare este cerută de sârbi, dictată de un interes 
sârbesc, de o necesitate de a da o viabilitate barem 
relativă unor graniţe absurde, ridicole, contra cărora 
protestează la tot pasul natura jignită, maltratată, vi¬ 
olată. 

Dl. dr. Aurel Cosma: Foarte bine a zis, 
aplaudăm şi noi. 

„Frontiera cea ma rea e 
frontiera cea mai bună ” 

Dl. Sever Bocu: Dl Brătianu avea o vorbă la 
Paris, când ar fi putut obţine o graniţă mult mai 
bună şi era ameninţat că dacă nu o primeşte va 
primi una rea de tot, cum s-a şi întâmplat: „Fron¬ 
tiera cea mai rea e pentru mine cea mai bună”, 
spunea dl Brătianu. 

(Aplauze, întreruperi) 

D1.1. Th. Florescu (partidul liberal): Foarte 
bine a zis. 

D1. Aurel Cosma (partidul liberal): Da, a vor¬ 
bit cum trebuie să vorbească un bun român. 

D1. Vasile Goldiş (partidul naţional, fost mi¬ 
nistru): Să susţineţi teza aceasta şi de la tribună, 
domnilor foşti miniştri! 

Dl. Sever Bocu: Vom vedea dacă dl Cosma va 
trage şi toate consecinţele pe urma acestei teze. 

(Zgomot) 

Dl. Aurel Cosma: Da, da. 

Dl Sever Bocu: Ei bine, de ce nu se tine dl Bră- 
tianu şi azi de axioma sa? 

(Zgomot) 

/\ 

II întreb. Şi aştept răspunsul. Nu de la domnul 
Cosma. E de înţeles că sârbii îşi dau silinţa corec- 
tând-o; să reabiliteze o graniţă condamnată de orice 
rezon omenesc. Dar noi, avem şi noi interesul 
acesta? De o bună vieţuire între noi şi sârbi s-a în¬ 
grijit natura, în nepătrunsa ei înţelepciune, când 
ne-a dat frontiere ca Dunărea şi Tisa. Aceste frun¬ 
tarii s-ar putea numi fruntarii pacifice. Sunt sârbii 
cari le-au înlocuit prin fruntarii belice. De ce au de¬ 
păşit sârbii aceste fruntarii pacifice? Pentru cei 
188.000 de sârbi din Torontal? Nu. Dacă aceasta ar 
fi aşa, ei nu s-ar împotrivi să le depăşim şi noi şi 
să-i anexăm pe cei 300.000 de români din Timoc, în 
conexiune geografică cu noi. Nu, argumentul lor e 
numai un pretext, şi încă unul slab, pueril, ce nu 
rezistă nici unei critici elementare - în realitate, ei 
martirizează într-un mod neauzit pe aceşti români 
din Timoc, pentru cari nu se găseşte nici o protecţie, 
la nici o societate de naţiuni, la nici un guvern 
românesc. 

(Aplauze pe toate băncile) 

Iar adevărul fiinţei lor în Bănat e numai unul: o 

9 

violare a hotarelor noastre, o ştirbire a suveranităţii 
noastre, o nemărturisită dar clară tendinţă imperia¬ 
listă de a se lărgi în paguba noastră, de a perma¬ 
nentiza conflictul între noi, de a nu trăi în pace cu 
poporul românesc. 

(Aplauze îndelungate pe toate băncile) 

Dar, să vedem, cum vor putea trăi aceste 
hotare? Ele rămân doar cu corectiunea ce li se aduce 

9 

şi pe mai departe aceleaşi: o şosea, un drum între 
tarlale, un pom. Ele trec, cum spunea duminică dl 
Nedelcu la Ateneu, pe alocuri prin ogrăzile locuito¬ 
rilor, casele sunt împărţite în două, cimitirele sunt 
de asemenea despărţite, aşa că sârbii îşi trec prin 
vamă morţii lor. 

9 

(Rumoare) 

Vă voi da câteva exemple ca să vedeţi silogis¬ 
mul sârbesc, în rezultatele lui practice. 

Direcţiunea societăţii pentru regularea apelor 
Aranka-Bega-Timiş, de pildă, va fi în România, 
pompele ei în Iugoslavia. Societatea nu mai 
funcţionează de cinci ani, bălţile sălbatice, necanali- 
zate, se sporesc şi mlaştina din Bănat, pe care sâr- 
guinţa umană desfăşurată în curs de decenii a 
prefacut-o într-un Canaan fertil, va redeveni ceea 
ce a fost sub turci: mlaştină neroditoare, otrăvitoare 
de aer. Canalul Bega, care de peste un veac duce pe 
spatele lui imensele bogăţii ale Bănatului spre Bal¬ 
cani, spre Apus a devenit un simplu lucru netreb¬ 
nic. 

Calea ferată Modoş-Jombolea, artera de viaţă a 
şase comune, nu va mai funcţiona în urma acestei 
rectificări care, vedeţi, pretinde să aducă o amelio¬ 
rare, căci altă raţiune n-are. Această cale ferată par¬ 
curgea până acum între Jombolea şi Pustiniş 
teritoriu jugoslav, între Otelek, Johannisfeld, Par- 
dani şi Modoş teritoriu român. Baza rectificării a 
fost această linie ferată. Iar acum, în urma recti¬ 
ficării geniale, trenul va porni din Jombolea 

românească, prima lui staţiune, Klari, va fi deja pe 

teritoriu jugoslav - dacă va mai funcţiona acel tren 

/\ 

-, urmează apoi revizia vamală şi alte agremente. In 
hotarul Klari trenul va fi suspendat în aer. Vreo zece 
kilometri, aproximativ, trenul va traversa teritoriu 
jugoslav, dar staţiunea Klari nu va avea legătură cu 
nici o staţiune jugoslavă, pentru că nu numai staţi¬ 
unea premergătoare ci şi cea următoare, Checea, 
sunt pe teritoriu român. De la Checea la Johannis- 
feld trenul trece pe teritoriu românesc, de acolo din 
nou pe teritoriu jugoslav, cu alte revizii vamale, altă 
vamă etc. 

Este o admirabilă temă de croquist călătoria, în 
veacul XX, din Chichinda bunăoară jugoslavă în 
Pardani, tot jugoslav, pe teritoriul aceluiaşi judeţ. 
La St. Hubert călătorul va părăsi graniţa jugoslavă, 
la Jombolea intră în România, după Jombolea 
părăseşte România, la Klari intră în Iugoslavia, 
peste zece minute părăseşte Iugoslavia şi e iar în 
România, după o jumătate de oră părăseşte iar 
România şi ajunge în Iugoslavia. După opt revizii 
vamale şi poliţiale, în sfârşit e la destinaţie şi 
binecuvântă, în meditaţia lui, vremea Societăţii 
Naţiunilor. 

9 

(Consternaţie generală) 

Dl. Vaida-Voevod (fost preşedinte al consili¬ 
ului): Iată ce veţi vota dumneavoastră! 

(Zgomot) 

Părinte dl. Mânu: Poftiti la vot, domnilor! 

Dl. Vasile Goldiş (partidul naţional): Ca să se 

împlinească vorba că „ce e mai rău este cel mai 
bun”. 

Dl. Victor Moldovan (partidul naţional): A 

spus înadevăr acele cuvinte domnul Ion Brătianu? 

(Zgomot) 

Dl. Sever Bocu: Dar starea nenorocitelor oraşe, 
altădată emporii de civilizaţie şi comerţ, Vârşeţul şi 
Biserica-Albă, cât de deplâns e! Nu există unul care 
să nu-şi dea seama de marea absurditate a unor lu¬ 
cruri pe cari n-ai putea crede că oamenii să şi le fi 
făcut unii altora. Sau portul pe Dunăre, Baziaşul, 
cel mai important înainte de război şi care nu înţe¬ 
leg de ce ne-a mai fost atribuit dacă nu ne-a fost 
atribuită şi linia principală Arad-Timişoara-Vârşeţ- 
Baziaş! Azi creşte iarbă în acel port, e parcă o ruină 
de pe vremea romană, o crudă ironie la amiciţia din¬ 
tre două popoare, la adresa unei păci care avea 
menirea să aducă mai multă mulţumire, nu să mul- 
tiplice greutăţile de viaţă în acel colţ de pământ. 

Vina noastră 

D1. Sever Bocu: Şi acum, domnilor, vina noas¬ 
tră. Vina noastră este o vină colectivă în primul 
rând: vina unei biete generaţiuni surprinsă de lu¬ 
cruri mari, pe cari evenimentele o puneau în faţa 
unui examen, complet nepregătită, dezorientată. 

D1.1. G. Duca, ministru de externe: Domnule 
Bocu, te rog mai spune odată şi cu voce tare căci 
dumneavoastră, ardelenii, după tot ce a făcut 
vechiul regat pentru dezrobirea dumneavoastră, tot 
ziceţi că n-am făcut nimic. 

9 

D1. Iuliu Maniu: Este o învinuire nedemnă! 

(Zgomot) 

Dl Sever Bocu: Cred că nu m-aţi priceput şi mă 
repet. Este vina unei generaţii... 

(întreruperi) 

Voci: N-a făcut nimic Vechiul Regat pentru 
Transilvania? 

Părintele D. Mânu: Nu ciocoii ne-au dezrobit! 

Dl. dr. Alexandru Vaida-Voevod, fost prim- 
ministru: Transilvania a fost partidul naţional, dar 
Vechiul Regat nu a fost partidul liberal! 

(Aplauze) 

Dl. Sever Bocu: ... sunt generaţiuni pe care le 
fac evenimentele şi sunt evenimente pe care le fac 
generaţiunile. 

Domnilor, fiindcă domnul Duca m-a rugat să 
mă repet, iată, repet: nu e vina... 

(întreruperi) 

D1. Leonte Moldovanu: Iertati-mă, domnule 
Bocu, dumneata judeci după chipul dumitale, care 
ai început să cumperi tratate de istorie la Iaşi, 

înainte de a pleca la Paris. 

/\ 

D1. Sever Bocu: întreruperea are tot ce se poate 
cere de la ea: spiritul dumneavoastră. Dumneata ar 
fi bine să începi a învăţa chiar de azi. 

D1. dr. Anton Ionescu: E profesor de istorie. 

D1. Sever Bocu: Nu toţi profesorii de istorie 
cunosc istoria. Să-mi daţi voie, nu vreau să mă an- 
gajez în polemici pe această chestiune cu dum¬ 
neavoastră; eu am dreptul să-mi expun părerile. 
Să-mi daţi voie să le expun aşa cum le cred. 

Eu prefer metoda critică metodei de linguşiri 
când judec actele generaţiei mele. 

(Aplauze vii) 

Vina noastră este vina unei generaţii obişnuită 
să descurce lucruri mici, fără orizont, să gândească 
îngust, meschin, şi care deodată se văzu cu darul în¬ 
tregirii. Efectul trebuia să fie turburător, dezechili- 
brator, atât de mare, de extraordinar! Se făcu o 
babilonie de gravitări, de tendinţe, de idealuri... 
Simţul măsurii, în primul rând, nu mai putu fi păs¬ 
trat în nimic. Unii cereau, alţii cedau, alţii îşi 
închipuiau că vor înşela pe toată lumea cu inge¬ 
niozitatea metodelor lor. Nimic nu era fixat în 
conştiinţa generală şi adevărul e că şi miniştrii se 
întrebau la facerea alianţelor ce să ceară şi ce nu, 
căci dacă i-ai fi întrebat pe fiecare în parte nici unul 
nu ar fi ştiut măcar atât, până unde neamul nostru îşi 
mutase la Vest hotarele sale etnice. 

Dl. Leonte Moldovanu: De ce nu v-ati tinut de 

9 9 

tratate, că era scris în tratat? 

Dl. dr. N. Lupu (partidul ţărănesc): Domnule 
preşedinte, domnul Bocu nu ţine un discurs, ci face 
o declaratiune. Este autorizat să o facă, fiindcă este 

bănăţean. Rugaţi majoritatea să nu mai întrerupă. 

/\ 

D1. Victor Iamandi: II acoperi pe dl Bocu, 
dumneata, care eşti ţărănist! 

D1. Sever Bocu: N-am nevoie de nici o apărare, 
domnule Iamandi, lăsaţi-mă să citesc, fiindcă în 
această chestiune nu vreau să mă angajez în 
polemici cu dumneavoastră. 

Mai grav era că nu le cunoşteau nici scriitorii, 
poeţii, avangarda aspiraţiilor unui popor şi adver¬ 
sarii noştri avură o sarcină uşoară: ne-au combătut 
pretenţiile cu propriii noştri poeţi, scriitori. Emi- 
nescu a cântat ce-1 dreptul 

„De la Nistru păn' la Tisa .. 
dar deja Iosif, duiosul Iosif, era mai puţin pre¬ 
cis: 

...”La Arme, 

Să cucerim ce avem de cucerit ”... 
iar de la el au venit lungul şir de cucuvaie, sau 
pupăze, ce ne licitau în jos aspiraţiile naţionale... 
Ei bine, în clipa, domnilor, când primul român 
nevârstnic sau nepriceput, totuşi poet, scriitor, 
membru la Academie, combătea în neştiinţa sa sau 
nu susţinea - era destul şi atât - cum trebuie fron¬ 
tierele juste ale ţării sale, el înfigea cuţitul în coasta 
Bănatului, prin care trebuia să sângereze până la ul¬ 
tima picătură toate sforţările noastre de mai târziu, 
căci în faţa noastră stătea o cauză nedreaptă, a ad¬ 
versarilor noştri, susţinută însă cu o tărie neobişnu¬ 
ită, cu patimă, cu fanatism, în care acel popor nu-şi 
îngăduie nici o defecţiune. N-am putut găsi, dom¬ 
nilor, - şi cât de mult căutam la Paris! - nici un 
asemenea argument sui-generis dat de un sârb ce 
putea fi eventual utilizat contra revendicărilor lor, 
cari mergeau unele până la Arad, altele până la 
Braşov, fiindcă din nomenclatura slavă a comunelor 
noastre istoria lor deducea că noi uzurpăm în tot Bă¬ 
natul şi în tot Ardealul un teritoriu slav. Ce să mai 
vorbim de oamenii noştri politici! Neîncrederea lor 
unii faţă de alţii fu reciprocă şi completă. Ei îşi sus- 

A 

pectau intenţiile cu toată tăria, cu toată patima. In 
înverşunarea luptei lor, ei nu-şi dădeau seama că 
furnizau argumente de cari adversarii aveau să se 
folosească şi să profite mai târziu. Dl Brătianu cerea 
Bănatul, dar fiindcă Rusia rezista acestei cerinţe 

" 5 

opoziţia acţionistă considera cerinţa dlui Brătianu 
de un pretext numai al refuzului său de a intra în 
acţiune, cum se zicea. Ea cerea o intrare în război 
imediată, fără condiţiunea Bănatului, de unde sârbii 
trăgeau argumentul că opoziţia nu vrea Bănatul, cel 
puţin nu integral. Articolele scrise atunci din nece¬ 
sităţi de politică internă de partid au fost aduse toate 
la Paris, publicate şi citate prin studii, cărţi, contra 
pretenţiunilor noastre. Dl Brătianu mai face atunci, 
în aceste tergiversări, inexplicabila greşeală de a 
încheia tratatul privitor la Bănat numai cu Marile 
Puteri şi a nu lua şi semnătura factorului principal 
interesat, a Serbiei. 

Dl. Leonte Moldovanu: Sârbii nu erau stăpâni 
ai Banatului. 

Dl. Sever Bocu: Dar se ştia că au pretenţiuni. E 
ridicol ce afirmaţi, domnule Leonte. Nici aliaţii nu 
erau acolo stăpâni. 

D1. Vasile Goldiş: Nici Franţa nu era stăpână 
peste Alsacia-Lorena... 

(Zgomote , întreruperi) 

D1. Sever Bocu: ...semnătură ce o putea, 
greşeală evidentă, dar pe care cine i-ar fi putut-o 
arăta atunci unui om ce se credea infailibil, de care 
sârbii la conferinţă se şi folosiră, refuzând orice dis¬ 
cuţie asupra unui tratat în care se luau angajamente, 

ce-i drept, în numele lor, dar pe cari ei nu le-au sem- 

/\ 

nat şi puteau acum simplamente să le ignore. In Bu¬ 
cureşti, mentalitatea era, fireşte, încă cea veche, 
tutelară, vasală, a timpurilor când teritoriile noas¬ 
tre: Bucovina, Basarabia erau cedate la fel de turci. 

Liberalii nu se pot 
transforma în acuzatori 

Şi acum, după aceste antecedente cari 
răzbunau, evident, greşeli colective ale unei socie¬ 
tăţi, poate şi o evoluţie în mers, o evoluţie însă în¬ 
târziată abia la un modest început ce privea 
chestiunea naţională încă de o utopie de care nici 
nu merită om serios să se ocupe, mai pot avea vreun 
rost recriminări postume şi personale? Mi se pare 
că nu. Să vă transformaţi dumneavoastră în acuza- 

5 

tori? E prea straniu. Aţi avut această chestiune a Ba¬ 
natului pe mână cât aţi voit, aţi avut tot concursul 
nostru, fără a ni-1 fi cerut, întreg, aţi fost la guvern, 
singuri la guvern, v-aţi ferit cu grijă de a face ceea 
ce au făcut toate popoarele în faţa Conferinţei: gu¬ 
verne naţionale. 

9 

(Mişcare. Aplauze vii) 

Râvnitorii la o glorie mai mult, căci totul în 
România trebuie să se facă prin dumneavoastră, 
numai prin dumneavoastră - glorie pe care nu voiaţi 
să o împărţiţi cu nimeni, iar acum când n-aţi reuşit 
şi a venit ceasul răspunderii, la răspunderi nu numai 
că nu vă îmblânziţi... 

5 

(aplauze vii) 

... - cum cu emfază răspundeaţi în neutralitate 
criticilor - ci mai încercaţi să aruncaţi vina dum- 

9 9 

neavoastră, numai a dumneavoastră, asupra altora. 
Ei bine, iată un lucru ce nu se va putea, şi dacă dl 
Duca la Senat deferea această chestiune istoriei, eu 
cred că istoria nu-1 va lăsa să-i aştepte verdictul ei 
prea mult. Căci ceea ce poate stabili această istorie 

de pe acum: 

Dumneavoastră aţi stat la Conferinţă până în 
momentul când urmaşului dumneavoastră căruia îi 
cedaţi, fireşte singuri, de bună voie, puterea - dum¬ 
neavoastră la putere, nu puteţi cădea. Dumnea¬ 
voastră plecaţi când vă place, precum veniţi când 
vă place. 

Dl. Leonte Moldovanu (partidul liberal): Aşa 

scriu gazetele... 

(Zgomot) 

Dl. P. Garboviceanu (partidul liberal): Aţi 

spus că veţi fi obiectiv. 

D1. dr. N. Lupu (partidul ţărănesc): A de¬ 
clarat singur dl Ionel Brătianu, de pe banca minis¬ 
terială, că vine când vrea şi stă cât vrea... 

(Zgomot) 

D1. Sever Bocu: Nu-i mai lăsaţi nici o alterna- 

3 

tivă decât de a iscăli, de a lua asupră-şi un odiu al 
falimentului extern, care nu era al său, care era al 
dumneavoastră. 

A, spuneţi că dl Vaida nu trebuia să iscălească. 
Afirmaţi serios aceasta? Şi dacă nu iscălea, căpă¬ 
tăm Banatul? 

Voci, pe băncile liberale: Da, da, îl căpătăm! 
D1. Sever Bocu: Se mai putea câştiga la Bu¬ 
cureşti ceea ce dumneavoastră pierdeaţi iremediabil 
la Paris? 

(Aplauze pe băncile opoziţiei) 

Voci, pe băncile liberale: Da, da! 

D1. Sever Bocu: Prin război cu Serbia, da! De 
ce nu l-aţi făcut? De ce părăseaţi benevol, ca tot¬ 
deauna, puterea? 

(Aplauze furtunoase la naţionalişti şi ţărănişti) 

Conferinţa de la Paris se închisese şi ultimatu¬ 
mul trimis României ne punea în fatala situaţiune 
de a iscăli sau a refuza: loc de tratative nu mai era. 

(întreruperi) 

De a rămâne sau de a ieşi din alianţe cu naţiu¬ 
nile mari şi mici, cu cari împreună făcusem 
războiul, de a trece de la un război diplomatic, în 
care ne încurcaserăţi cu Marile Puteri, la un război 
armat cu Serbia, la care ne împingeaţi, adaog ime¬ 
diat, fără sinceritate. 

(Aplauze la naţionalişti) 

Se ştie că asemenea impreciziuni, de ultima oră, 
război cu Serbia, se aflau în platformele dumnea¬ 
voastră de retragere; dar cât de puţin serioase erau 
ne-o dovedeşte faptul, întâi, că vă retrăgeaţi nesiliţi 
de nimeni - se putea să lăsaţi dumneavoastră gloria 
unui război altora, şi încă a unui război pentru 
Bănat, expropriat ca formulă politică de dumnea¬ 
voastră -, a doua, că revenind la putere politica 
dumneavoastră schimba brusc de direcţie, cu 
pânzele întoarse navigând acum voiniceşte spre 
porturile lui Take Ionescu, încât dac-ar trăi încă 
Take Ionescu ar trebui sau să vă înscrieţi direct la 

5 

dânsul, în partidul naţional, într-atât i-aţi expropriat 
toată politica, toate ideile, sau să fie silit el să nu le 
mai urmeze, ca să se deosebească de dumneavoas¬ 
tră. 

(Aplauze îndelungate, ironice) 

/\ 

Intr-adevăr, domnilor liberali, aţi mai urmat 
dumneavoastră, revenind la 1921, politica dum¬ 
neavoastră din 1919, sau aţi urmat o politică di- 

ametral opusă, criticată de dumneavoastră până 
atunci, politica lui Take Ionescu, fireşte, fără rezul¬ 
tatele lui Take Ionescu si duo faciunt idem no est 
idem, căci în loc de hotarele lui Take Ionescu cari în 
Banat ne duceau până în apropierea Panciovei, 
dumneavoastră ne daţi azi hotare care-i duc pe sârbi 
până în apropierea Timişoarei, ne daţi protocolul de 
fată. Ati mai menţinut dumneavoastră sau mai 

9 9 9 

menţineţi - şi în această privinţă ţara aşteaptă de la 
dumneavoastră o declaraţie - politica dumneavoas¬ 
tră de integritate, sau aţi amuţit subit pe această 
chestiune pe care nu o mai afirmaţi, nici măcar teo- 
reticeşte, ceea ce v-a permis să treceţi cu tot cu 
bagajul pe tărâmul politicii lui Take Ionescu, să tre¬ 
ceţi la politica Micii Antante, ai cărei cei mai fer¬ 
venţi aderenţi să deveniţi din cei mai fervenţi critici 

9 9 9 9 

ce eraţi... 

9 

(aplauze) 

.. .politica urmată azi servil de dumneavoastră, 
fireşte, cu aceleaşi rezultate scăzute, în care vă pune 
inevitabil inferioritatea în care vă aflaţi fată de talen- 

9 9 

tul incomparabil al predecesorului dumneavoastră. 
Şi astfel, de la politica dumneavoastră protestatară, 
iredentă, de la Paris, de la politica dumneavoastră 
care ne împingea până într-un fir de păr la un război 
cu sârbii, politica dumneavoastră face volta în¬ 
drăzneaţă la politica dumneavoastră de azi, politică 
obscură, de renunţare, de căinţă aş putea zice, care 
vă duce în amuzamentul Occidentului pentru o anu¬ 
mită psihologie orientală -, la Belgrad, printre nun¬ 
taşi, căci eraţi tocmai dumneavoastră cei mai 
chemaţi, cei mai indicaţi, cinci ani numai după 

Paris, să ţineţi acolo pirosteiele. 

(întreruperi pe băncile majorităţii, aplauze 
entuziaste pe băncile partidului naţional, 
ţărănesc şi naţionalist-democrat - zgomot) 

Părintele D. Mânu: Crimă şi pedeapsă. 

(Zgomot) 

D1. Sever Bocu: Domnule Cosma, ieri eraţi im- 
presionat de discursul domnului Licareţiu. 

D1. Leonte Moldovanu: Era cel puţin sincer. 
D1. Sever Bocu: Mă acuzaţi pe mine de nesin- 
ceritate? 

D1. Aurel Cosma: Când cereţi Banatul întreg, 
toţi bănăţenii suntem impresionaţi. 

(Zgomot) 

Dl Sever Bocu: Da, cereţi Banatul întreg dum¬ 
neavoastră, dar veţi vota acest proiect de lege. 
Dumneavoastră, domnule Cosma, sunteţi maxima- 
list în teorie şi minimalist la vot. 

(Ilaritate) 

D1.1. G. Duca (ministru de externe): Domnul 
Cosma cel puţin nu face demagogie externă. 

D1. dr. N. Lupu: Da, domnul Cosma face dema¬ 
gogie internă în chestiunea Banatului. 

D1. Sever Bocu: Demagogia mea, domnule 

Duca, cel puţin nu strică ţării ca demagogia dumi- 

/\ 

tale. In această chestiune nimeni nu poate întrece 
demagogia dumneavoastră, culpabilă, criminală... 

(Protestări. Aplauze îndelungate pe băncile 

opoziţiei) 

D1. I. G. Duca (ministru de externe): în 

chestiunea Banatului, aşa cum o prezentaţi dum¬ 
neavoastră... 

D1. Sever Bocu: Dumneavoastră, domnule 
ministru, aţi spus că deferiţi chestiunea istoriei. 
Lăsaţi să ne judece istoria pe mine şi pe dumnea¬ 
voastră; dacă nu se va ocupa de mine, de dumneata 
se va ocupa, dar nu vei avea nici o mulţumire în 
aceasta. 

O voce: De dumneata nu se va ocupa. 

Dl. Sever Bocu: Am recunoscut-o singur. 

D1.1. G. Duca: Lăsaţi; voi explica eu în răspun¬ 
sul meu. 

Cât va mai răbda tara? 

y 

D1. Sever Bocu: Şi acum, aveţi, puteţi avea, o 
scuză pentru toată această politică de contradic- 
tiuni, de discontinuităţi, care face obiectul admi- 
raţiei partizanilor dumneavoastră, politică ce ar 
putea primi numirea probei de rezistenţă a partidu¬ 
lui dumneavoastră, a ţării, căci este interesant a se 
cunoaşte, a se şti cât suportaţi, cât vă mai poate 
răbda tara. 

9 

Aveţi această scuză? - O aveţi! O aveţi în 

9 9 9 

aceeaşi defecţiune a instinctului naţional, în aceeaşi 
neutralitate a patriotismului românesc care nu vă 
dădea un concurs deplin, recunosc, în 1918... 

D1. Leonte Moldovanu: Pus la cale de domnul 
Maniu! 

D1. Sever Bocu: Care nu vă opreşte azi, cate¬ 
goric, brutal, de a săvârşi o crimă. Acest defetism 
al naţiunii, de care - iar recunosc - nu sunteti sin- 
guri vinovaţi, continuă a-şi da roadele sale nefaste. 
Dumneavoastră nu vă daţi seama unde vă cufundaţi, 

9 9 ~ 

unde ne cufundaţi, nu vă daţi seama de inferiori- 
tatea în care puneţi poporul românesc faţă de vecinii 
săi, nu vă daţi seama de funestele consecinţe ale 
scăderii de prestigiu, rezultant al renunţării dum¬ 
neavoastră umilitoare într-o chestiune ce îmbrăca 
pentru noi, la Paris, o nuanţă de simbol. Nu vă daţi 
seama că această renunţare nu înseamnă o împăcare 
cu sârbii nici măcar temporară, provizorie - con¬ 
flicte de felul acesta nu se amână, se înveninează 
când nu se rezolvă -, că şi-n cazul acesta efectul a 
fost just contrarul. Renunţarea noastră - document 
infailibil al slăbiciunii naţiunii - a întărit la Belgrad 
imperialismul ofensiv faţă de noi, că de unde la 
Paris încă în ofensivă azi suntem noi în defensivă pe 
toată linia, că dacă nu vorbim noi de integralitatea 
cu dreptatea de partea noastră vorbesc sârbii fără 
dreptate, că privirile s-au reîntors complet de la 
Fiume sub impresia noii întorsături de energie şi 
demnitatea în politica marelui popor italian... 

(aplauze la naţionalişti) 

...şi stau îndreptate spre Timişoara, spre Reşiţa, 
spre Bănatul integral, IUGOSLAVIA PÂNĂ LA 
CERNA, unde nu întâlnesc obstacolul nici unui 
prestigiu, căci la urmă trei divizii - aţi auzit ieri din 
citatele domnului Licareţ - ale glorioasei armate 
sârbeşti ajung pentru o nouă Turtucaie. 

(Rumoare. întreruperi) 

Vă miraţi de aceasta? Nu, domnilor, acest ton la 
Belgrad nu e decât logic, firesc, consecinţă inextri¬ 
cabilă, fatală a renunţării, căci nu renunţă decât cel 
slab şi neputincios când dreptul e cu el, sau prin re¬ 
nunţarea lui dă dovadă că acest drept nu are în 

conştiinţa naţiunii sale rădăcini mai profunde. Căci 
e un adevăr veşnic, a trăi pentru o naţiune înseamnă 
a lupta continuu, fără preget, a nu înceta această 
luptă nici o clipă - sau cum spunea, de o manieră 
profund franceză, Barthou - ÎNSEAMNĂ A AVEA 
PE CONFINELE TALE TOTDEAUNA O LINIE 
DE APĂRAT, DACĂ NU VREI SĂ PIERI. 

(Aplauze îndelungate) 

Toate sforţările noastre în cursul veacurilor au 

9 

fost de a nu părăsi acele linii, acele fruntarii ale na¬ 
turii prin cari se desăvârşeşte fiinţa noastră ca naţi¬ 
une, ca neam. Putem să renunţăm la ele? Nu putem. 
Nu mă gândesc să le cucerim cu arma dacă vremea 
li e improprie. Dar ceea ce nu putem, ceea ce nu ne 
este permis să putem, este să renunţăm, este să ab¬ 
dicăm, să legăm mâinile generaţiilor ce ne urmează. 

(Strigăte: Bravo! la naţionalişti) 

- Când Basarabia revenea la sânul patriei 
mame, îmi aduc aminte, la Iaşi cum domnul Bră- 
tianu binecuvânta generaţia ce n-a renunţat atunci 
nici chiar în schimbul Dobrogei - un alt adevăr 
veşnic fiind că nu poate pierde un popor decât drep¬ 
turi la care renunţă singur. 

(Aplauze vii) 

Şi să nu credeţi că e numai o frază, blestemul 
posterităţii va cade asupra capului nostru dacă vom 
ceda o singură palmă din pământul ţării. Suntem 
aici să-l apărăm cu hotărârea noastră morală, cum 
l-am apărat pe câmpul de luptă cu hotărârea noastră 
virilă. Numai o generaţie de mizerabili ar putea pro¬ 
ceda în această chestiune cu uşurinţe, cu uşurinţe 
dictate de necesităţi trecătoare, politice, de frică de 

greutăţi, de grijă de a nu ne şifona situaţii personale, 
de partid, de a fi bine primiţi la Belgrad, unde se 
duce domnul Duca, sau chiar de frică - Doamne 
fereşte - de a nu cădea guvernul, sacrificiu pe care, 
iată, vi-o declarăm, nici nu vi-1 cerem, căci ar fi un 
sacrificiu, o abnegaţie de care nu vă ţinem capabili. 

(Aplauze prelungite) 

Apelul celor înstrăinaţi 

Am să citez, ascultaţi apelul pe care ni-1 
adresează cei rămaşi sub jug. Am aici, în mâini, un 
Memoriu al lor, care mi-a parvenit prin refugiaţi, şi 
dacă mai este în sufletul dumneavoastră o licărire a 
flăcării iubirii de neam... 

Dl. Al. Mavrodi (partidul liberal): Noi nu 
contestăm sentimentele dumneavoastră româneşti, 
de ce ne aruncaţi asemenea cuvinte? Suntem şi noi 
ca şi dumneavoastră. 

Părintele D. Mânu: Faceţi dovada şi respingeţi 
acest proiect de lege! 

D1. A1. Vaida-Voevod: Veţi vota împotriva 
proiectului? 

(Zgomot) 

D1. Sever Bocu: Dati-mi voie, n-am afirmat 
până acum nimic. Ascultaţi cel puţin până la sfârşit 
fraza, şi dacă veţi găsi ceva de obiectat, veţi face-o. 

(Zgomot) 

Voci: Strici tot efectul! 

Dl. Sever Bocu: .. .salvaţi în ultima clipă ceea 
ce mai poate fi salvat: 

„Panslavismul face progrese mari. Nu voinţa 

poporului a susţinut prietenia statului român cu 
Serbia, ci natura, Dunărea, trufaşă şi capricioasă, 
care a despărţit cele două ţări , constelaţia geolo¬ 
gică a munţilor care nu a permis formarea dru¬ 
murilor de la Nord-Est spre Sud-Vest, ci numai de 
la Nord-Vest spre Sud-Est, aşa că nici migraţia 
popoarelor , nici viaţa economică nu i-a putut 
aduce într-un contact mai viu, mai strâns. Zideşte 
casă pe nisip acel om politic român care s-ar baza 
pe prietenia sârbilor şi aduce o ruşine cinstei nea¬ 
mului dacă de dragul acestei prietenii ne jertfeşte 
pe noi , bănăţenii , cari nu de vânt am fost duşi 
acolo, ci de puterea de expansiune a neamului 
românesc, am lărgit hotarele etnice ale Mării 
româneşti către Tisa visată de poeţi ” 

(Camera întreagă aplaudă pe orator) 

O cameră funebră 

D1. Sever Bocu: Acesta este mesajul lor, dom¬ 
nilor deputaţi, mesaj pe care vi-1 trimit conştiinţei 
dumneavoastră. Ei nu pot să fie aici ca să răsune 
glasul lor ultim în această funebră adunare, dar 
mesajul acesta nu e întru nimic mai prejos, ca ac¬ 
cente de patriotism duios, cuvintelor rămase cele¬ 
bre ale lui Kleber şi soţii din adunarea din 
Bordeaux, la care ne trimite în aceste clipe o analo¬ 
gie de dureri. 

(Emoţie, pe toate băncile) 

Da, nu de vânt sunt ei duşi acolo, străjeri pe 
Tisa ai românismului, ci de fluxul şi refluxul soartei 
noastre, al vicisitudinilor istoriei noastre, care, to- 

tuşi, n-a putut să ne clintească nici în clipe mult mai 
grele, când eram cu toţii robi, când nu eram Româ¬ 
nia Mare, din acele posturi de pază pe Dunăre, să ne 
oprească dintr-un mers în ascendent spre viziunea 
rasei noastre, spre Tisa. 

(Aplauze însufleţite) 

Ne invitaţi azi la renunţare? Vai de capul nostru 

/\ 

dacă vom accepta umilinţa. In cumplitele noastre 
crize, ce ne subsapă, ne submină, ar fi poate singu¬ 
rul punct care ne-ar putea uni, care ne-ar putea 
ridica. Dacă vom adăuga, însă, ticăloşiei noastre 
dinlăuntru şi o ticăloşie în afară, soarta noastră e 
pecetluită. 

(Aplauze vii la naţionalişti) 

Nu ratificaţi acest tratat. Partidul naţional nu 

9 9 

face o campanie militantă, de partid, pe această 
chestiune. Nu ne atingem de alianţele existente, dar 
nu-i poate nimeni pretinde unui popor să-şi pros¬ 
titueze în chiar parlamentul său propriile-şi idealuri. 

(Aplauze furtunoase) 

/\ 

încredinţăm acest postulat vremii, ne exprimăm 
nădejdea că poporul sârb... 

Un incident 

Dl. D. Lascu: Nişte mitocani balcanici. 

D1. I. G. Duca, ministru de externe: Nu se 

poate tolera aceasta. 

D1. dr. N. Lupu: Nu se poate taxa astfel un 
popor întreg. 

Voci: La ordine. 

D1. N. Iorga: Nu se pot întrebuinţa în parla- 

mentul unei ţări asemenea cuvinte. Este ceva into- 

3 

lerabil. 

D1. Bălănescu Nicolae: Aţi spus că sunt nişte 
mitocani balcanici. 

D1. M.G. Orleanu, preşedinte: Domnule 
Lascu, retrageţi cuvântul spus. 

D1. dr. Lascu: Domnule preşedinte, sunt în 
cunoştinţa tuturor gesturilor ce au făcut sârbii faţă 
de noi, faţă de particularii şi oficialitatea româ¬ 
nească; şi nu sunt în stare să-i caracterizez altfel 
decât am facut-o. 

D1. M.G. Orleanu, preşedinte: Vă chem la or¬ 
dine, domnule deputat Lascu. 

Un mesaj de sinceritate 

Dl. Sever Bocu: ...încredinţăm acest postulat 
vremii şi ne exprimăm nădejdea că poporul sârb va 
renunţa el singur într-o zi la politica sa duşmănoasă 
şi agresivă... 

(strigăte de „Bine!”) 

...faţă de noi, preferând în locul ei prietenia 
dreaptă a poporului român. Trimiteţi la Belgrad un 
mesaj de sinceritate, el singur poate avea vreo valoa¬ 
re, el singur poate duce la o prietenie a noastră cu 
poporul jugoslav, pe care o dorim din suflet, dacă 
unei astfel de prietenii îi putem găsi bazele accep¬ 
tabile cu onoarea noastră naţională. Acest mesaj va 
avea poate efectul lămuririi unui echivoc, dar acest 
lucru e de preferat, e chiar de dorit. Dumneavoastră 
adunaţi echivoc peste echivoc în politica dumnea¬ 
voastră externă, nu lămuriţi nimic, nu rezolvaţi 

7 3 " 3 

nimic şi lăsaţi naţiunea într-un penibil sentiment de 
îngrijorare şi nesiguranţă. 

(Aplauze generale pe băncile opoziţiei) 

D1. Pavel Brataşanu: De data aceasta ar fi bine 
să o amânaţi şi în special domnul Brătianu să nu is¬ 
călească. 

D1. Sever Bocu: Nori grei se ridică de la răsărit, 
nu se ştie ziua, ceasul când vor descărca împotriva 
noastră furtuna lor, dar ceea ce se ştie cert, cu sigu¬ 
ranţă, e că şi-o vor descărca. Sovietiştii şi Imperia¬ 
liştii răspund aceloraşi necesităţi atavice, şi dacă la 
Sud e Banatul, la Nord Basarabia în discuţie, nu mai 
mult ascunsă - făţişă, deschisă prin Stamboliinski, 
se pusese o clipă şi se mai poate pune încă şi Do- 
brogea. Credeţi că nu există vreo legătură între ele? 
Vă înşelaţi amar! Chestiunea Banatului răspunde 
atât la Moscova cât şi la Sofia, atât în Basarabia cât 
şi în Dobrogea, în fond nefîind decât un aspect al 
unei şi aceleiaşi primejdii. Iar noi, cari le vedem, 
sau dacă nu le vedem le simţim, cu presimţirea in¬ 
stinctului, evităm să le privim în faţă aceste primej¬ 
dii existente, reale, crezând că dacă ne vom preface 
a nu le vedea vom şi scăpa de ele sau, amânându-le, 
le vom evita. 

Nu, domnilor, o clarificare, o lămurire se im¬ 
pune, poate chiar în raporturile noastre cu această 
Mică Antantă pe care nu o atac, dar care se pare că 
nu ne-a putut preface duşmani în prieteni dar care 
ne-a făcut prieteni în duşmani. Căci iată, domnilor, 
ce spun tot refugiaţii în memoriul lor, cari sunt sen¬ 
timentele manifeste la Belgrad nu numai ale oame¬ 
nilor fără răspundere, ale presei unanim ostilă, ci 

chiar ale oamenilor de răspundere: 

„ Cât de nebazată este alianţa şi prietenia 
României Mari cu Jugoslavia o mărturisesc făţiş 
bărbaţii politici ai Jugoslaviei, ca de exemplu mi¬ 
nistrul de externe Nincici când spune că, de 
dragul alianţei cu România, Jugoslavia nicicând 
nu se va învoi a-şi ridica braţul contra Rusiei pen¬ 
tru a asigura Basarabia pe seama României, sau 
în cazul recent cu Bulgaria, când toţi politicienii şi 
ziarele mari au atacat România în tonul cel mai 
dur pentru că nu a voit să-i aprobe pasul început 
contra lui Tancov, titulând neamul românesc de 
trădător, laş, cerând ruperea alianţei, atacând 
chiar dinastia română. Planul lui Stamboliinski 
era conceput pe înţelegere cu cei din Belgrad: for¬ 
marea Jugoslaviei împreună cu Bulgaria într-un 
stat federativ, în frunte cu dinastia Carageorge- 
vici, singura dinastie slavă de azi , - cuprinzând 
această nouă Jugoslavie: Dobrogea şi Banatul cu 
Timişoara şi Reşiţa, până la Cerna. Tot acest scop 
îl are în vedere şi Serbia 

Nu credeţi deci că e mai bine să lămurim azi 

9 

aceste raporturi pline de nesincerităţi, pline de min¬ 
ciuni, primejdioase? Avem nevoie de Mica Antantă, 
dar sârbii n-au nevoie de ea? Poate că nu au, şi 
atunci rolul nostru în ea este rolul unui factor miluit. 

Dar poporul român nu are nevoie de mila 
nimănui. El nu vrea să fie miluit. 

(Aplauze) 

Ne putem găsi prieteni cum ne-am găsit întot¬ 
deauna şi cât de întunecat să fie viitorul, nu ne 
speriem de el. 

(Aplauze furtunoase) 

Dl. Pavel Brataşanu: Dacă vom şti să ne con¬ 
solidăm şi să ne întărim armata. 

Dl. Sever Bocu: Nu putem pieri decât prin 
prostie, şi istoria ne-a dovedit că totdeauna am avut 
la dispoziţie o minte din urmă. 

(Aplauze îndelungate) 

Salvaţi-vă onoarea pe această chestiune pe care 
aţi agitat-o, îngăduiţi-ne să credem, nu din opor¬ 
tunism, din speculaţiune, deşteptând, în acelaşi timp 
însă trădând, nădejdi sincere, curate, în poporul 
bănăţean înşelat. 

(Contradicţii) 

Ordonaţi votarea nominală, căci ar fi prea crud 
să ne îndoim, să ştim că în voturile dumneavoastră 
ruşinoase s-ar amesteca şi voturi mizerabile de 
bănăţeni, fie ele ieşite chiar din furtul de urne. 

(Zgomot mare, întreruperi) 

Dl. I. Th. Florescu: Este o glumă, o calomnie 
rămasă totdeauna nedovedită. 

DL Sever Bocu: Nu e o glumă, este un fapt 
trist, domnule fost ministru de justiţie, şi nu eu sunt 
vinovat că prin acest fapt a scăzut prestigiul ţării în 
străinătate. 

(Zgomot) 

D1. Jean Th. Florescu: N-ati fost în stare s-o 

9 

dovediţi vreodată, şi de doi ani de zile mereu cân¬ 
taţi acelaşi cântec. 

(Aplauze pe băncile majorităţii) 

D1. Sever Bocu: Nu ne-aţi dat putinţa să 
dovedim, căci aţi amnistiat pe hoţi. 

Dl Victor Moldovan (partidul naţional): 

Dumneata, domnule, fost ministru, ai chemat la 
dumneata pe judele de instrucţie din Bistriţa şi i-ai 
dat ordin să muşamalizez denunţurile făcute de 
mine împotriva celor prinşi în flagrant delict. 

D1. dr. N. Lupu: Domnule Bocu, acest punct 
formează animozitatea între dumneavoastră şi ma¬ 
joritate. Te rog, nu răscoli această chestie astăzi. Ai 
spus singur că o să vorbiţi obiectiv şi ca bun român. 
Taie, te rog, toate părţile cari aduc dihonie. Pe aces¬ 
tea se bazează cererile domnului Nincici de a se 
trece la această ratificare. 

Dl. I. G. Duca, ministru de externe: Protestez 
în contra cuvântului domnului doctor Lupu. Nu este 
ministrul de externe al regatului vecin care cere rati¬ 
ficarea, ci este guvernul român. 

(Aplauze pe băncile majorităţii) 

D1. dr. N. Lupu: Domnule preşedinte, o să am 
ocazia să vorbesc după domnul Bocu şi o să 
dovedesc domnului Duca cu dovezi şi acte că este 
exact ceea ce spun eu. 

D1. I. Th. Florescu: Chestiunea e prea mare 
pentru a o scoborî. 

D1. A1. Vaida-Voevod: ... 

(întrerupe, nu se aude) 

D1. dr. N. Lupu: Domnule Vaida, avem timpul 
să ne certăm pe chestiunea furtului de urne de la 
încetarea acestei discuţiuni şi până la sfârşitul se¬ 
siunii. Rog să facem o pauză cât timp se discută 
acest protocol. 

(Aplauze) 

Dl. I. Th. Florescu: Domnul Lupu e mai om 
politic decât dumneavoastră în acest moment. 

(Aplauze) 

Dl. Al. Vaida-Voevod: Domnule doctor Lupu, 
dă-mi voie să te felicit şi să mă felicit: până acuma 
ai fost bolşevic, acum m-ai întrecut şi pe mine. 
(Ilaritate, aplauze pe băncile partidului naţional) 
Dl. Sever Bocu: Am venit intenţionat cu furtul 

3 

de urne, domnule Lupu, nu să irit, ci ca să se afle la 
Belgrad că dacă prin imposibil domniile lor ar vota 
totuşi acest protocol, el va rămâne nul, fiindcă dată 
fiind originea acestui parlament, furtul de urne, el 
nu poate lua hotărâri valide în numele naţiunii. 

(Energice vociferări şi protestări în dreapta: 

„ Să-ţi fie ruşine! ”) 

Voci: Veniţi la chestia Banatului! 

3 

D1. Sever Bocu: Ordonaţi votarea nominală, 
căci ar fi prea crud ca în voturile dumneavoastră 
nedemne să se amestece şi voturi infame de 
bănăţeni, căci Bănatul ar trebui să-i renege pe aceş¬ 
tia ca pe nişte fii denaturaţi. 

(Aplauze îndelungate pe băncile partidului 
naţional şi ţărănist. Protestări, întreruperi, 
zgomot în rândurile majorităţii) 
Domnilor deputaţi, nu am intenţia de a fi 
patetic, patetismul, o ştiu, n-ar avea ce căuta într-o 
cameră a împroprietăririlor... 

(zgomot, protestări) 

.. .din care un sentiment mai delicat al naţiunii 

3 

e expulzat. 

(Protestări la majoritate) 

Totuşi, am văzut lacrimi şi în ochii de fratricizi, 
de patricizi. Când mă aflam în penitenciarul din 
Arad şi aflaseră cei ce pentru diferite crime se aflau 

acolo, dar erau români, că eu nu sunt închis cu 
dânşii pentru „hoţii”, pentru „omoruri”, ci pentru 
„popor”, le tremurau lacrimi în gene de câte ori mă 
zăreau. 

(Aplauze pe băncile opoziţiei) 

Ne aflăm acum în Parlamentul României Mari. 
Lăsaţi, domnilor, să vorbească, să-şi ia zborul, în 
această Cameră de români liberi, peste partide, 
peste mizeriile noastre zilnice, un patriotism româ¬ 
nesc, dacă el există, dacă el nu e numai un van cu¬ 
vânt. 

(Aplauze pe băncile opoziţiei) 

Gândiţi-vă la aceea ce au făcut şi alte popoare 
la asemenea răspântii dureroase, dramatice, căci 
este o răspântie dureroasă, dramatică, când dum¬ 
neavoastră ne puneţi în infama situaţie de a con¬ 
sfinţi prin votul nostru o pierdere de teritoriu din 
trupul Patriei. 

(Furtunoase aplauze pe băncile opoziţiei) 

Grăbiti-vă la adunarea din Bordeaux, căutati în 

5 "5 

ea un sprijin sentimentelor, eroismul dumneavoas¬ 
tră. Lăsaţi deschis, nu închideţi, drumul nădejdilor 
şi nu transmiteţi posterităţii, în analele Parlamentu¬ 
lui, un vot blestemat, pe care cei ce vor veni după 
noi să-l distrugă - cum am făcut şi noi cu Parla¬ 
mentul din Iaşi - ca pe o pată neagră ce dezonorea¬ 
ză naţiunea. 

5 

(Aplauze vii şi prelungite la opoziţie) 

Rămână graniţele aşa cum sunt, convenţii între 
guverne, căci şi în Serbia, ca la noi, guvernele nu 
sunt naţiunile... 

5 

(Voci: Bravo! Aşa-i! - la naţionalişti) 


83 



... nu convenţii între naţiuni, căci naţiunea 
română nu iscăleşte la umilirea sa. 

(Aplauze zgomotoase, minute întregi) 

Fraţii noştri despărţiţi vor înţelege că ei trebuie 

să se supună vremelnic, dar că în tainiţele inimilor 

/\ 

lor pot să aştepte, au tot dreptul să aştepte Ziua în¬ 
vierii! 

(Zgomotoase aplauze pe toate băncile) 

Vă implor în numele Banatului, nu ratificaţi 
acest tratat! 

(Aplauze îndelungate şi furtunoase. 
Opoziţia felicită pe orator. Mai mulţi deputaţi 
din majoritate de asemenea) 


Liberali» vaiv 
Banatul! 

Lupta pentru Bănat 

Discursul dlui Sever Bocu rostit 
în 5 martie 1942 în şedinţa festivă 
a Sindicatului Ziariştilor 
Profesionişti din Banat 


85 



mmm ttrcnlui h xtmm MF 

. No. 5 - 

Lupta pentru 

i 

BĂNAT 

■a 

Discursul d-lul 

Şaver Bo<m * 

rostit ;.i S Martie 1M2 Irt şedlnfa 
festiva a Sindicatului Ziariştilor 
Profesionişti din Banat 


ţÎFOQBJthA |C03 |IlHO 5« * TtMJŞ^ABA 


PMlttl A* E«S 


Pagina de titlu din 1942 


86 



Domnilor colegi, 

M-aş simţi foarte încurcat dacă ar trebui să 
răspund manifestaţiei dumneavoastră de azi, atât de 
călduroase, numai din un punct de vedere pur per¬ 
sonal. Cum aş putea eu răsplăti atâta efuziune de 
consideraţie, iubire? V-aţi deplasat din Bucureşti în 
condiţiunile grele de călătorie de azi numai pentru 
a sărbători pe un om, numai pentru a-mi comunica 
mie aceste sentimente, foarte măgulitoare pentru 
mine, ale Federaţiei ziariştilor din România? O 
puteaţi face aceasta prea bine şi pe calea poştei. 
Dacă aş fi eu un vreun puternic al zilei, ministru sau 
aşa ceva, distribuitor de bunuri pământeşti, de 
măriri, de bani, aş mai înţelege. Dar pentru dar. Eu 
nu sunt însă decât un biet drumeţ, grăbit şi destul 
de retras ca să trec neobservat. Ochiul atent al dum¬ 
neavoastră mă descoperă însă, setea dumneavoastră 
de simbol mă caută - căci, oricum, aceştia sunt zia¬ 
riştii, avangardele simţirii obşteşti, ai idealurilor şi 
nădejdilor tuturora -, pentru puterea de simbol pe 
care credeţi a o fi găsit în mine, în actele şi faptele 
mele. O spuneţi aceasta atât de frumos dumnea¬ 
voastră în adresa ce mi-aţi trimis, că aş fi fost un 
permanent revendicator al întregirilor noastre teri¬ 
toriale. 

(Aplauze) 

Recunosc aceasta, cu sau fără modestie. Am 
fost un ziarist. Un posedat al graniţei bănăţene. Am 
mângâiat o idee care a fost ideea centrală a vieţii 
mele, căreia i-aş fi supus orice egoism, ca unei pa¬ 
siuni, idee de care am fost obsedat acum 23 de ani 
la Paris, unde i s-a făcut neamului meu şi provin- 

ciei mele, patriei mele restrânse, o atât de mare ne¬ 
dreptate. I-am rămas credincios în sufletul meu 
acestei idei, atâta merit îmi recunosc. Puteam să fac 
altfel? Omul politic n-a înmormântat în mine pe 
ziarist şi, când s-a pus chestiunea de a alege între 
vanitatea unui portofoliu ministerial şi vanitatea 
unei credinţe, nu e nici o mirare că eu optam pentru 
cea din urmă. 

Sârbii au cerut explicaţii 

Numai puţini ştiu că li s-au cerut guvernelor 
noastre de două ori explicaţii din partea unui stat 
străin pentru atitudinea mea în chestia Bănatului, 
odată cu ocaziunea participării mele la un Congres 
al refugiaţilor bănăţeni şi altă dată cu ocaziunea ser¬ 
bărilor lui Ţichindeal. Aceasta se întâmpla când 
prim-miniştrii Ţării Româneşti se duceau la Belgrad 
ca să fie căftăniţi. Unul dintre aceştia împinsese 
până acolo servilismul încât învăţase câteva cuvinte 
de ocazie sârbeşti ca să le rostească la Belgrad în o 
adunare publică. Atâta mai rămăsese din faimoasa 
chestiune a Bănatului pe care partidul său călărise 
atâta când se afla în impopularitate şi pe care o 
abandona subit şi fără scrupul când nu-i mai putea 
servi la nimic sau îl putea chiar împiedica în veşnica 
ahtiere după putere. Se vânduse tot, nu numai 
graniţa jertfită fără nici un scrupul amiciţiei sârbo- 
române, ci şi diferitele convenţii şcolare-bisericeşti, 
menite să substituie graniţa, pentru mizerabile avan- 
tagii personale şi de partid pe care le încasau de la 
sârbi. Astfel, acele convenţii n-au fost executate 

" 5 

decât unilateral, în favoarea sârbilor. De aceste acte 
se află în trecutul nostru de stat, dureros, acte cari 
ne-au şi condus fatal, dar nu nelogic, până-n catas¬ 
trofa lui 1940. 

Violarea Tratatului de la 1916 

Iată ce sărbătoriţi dumneavoastră azi în mine, 
în formă personală, nu o persoană, ci o idee mare, 
sfântă, nemuritoare!... 

(Furtunoase aplauze) 

Căci un popor trăieşte prin graniţele lui, ele sunt 
expresia vitalităţii, onoarei şi fiinţei lui! 

(Lungi şi furtunoase aplauze) 

/V 

In mine au trăit aceste sentimente limpezi, peste 
timp şi conjuncturi. 

(Aplauze) 

Conferinţa din Paris a fost contra noastră. Pute- 

9 

rile marşandau cu noi, spuneau că ne taie Bănatul pe 
care ni-1 promiseseră, obligatoriu, prin tratat iscălit 
în baza căruia intrasem în război, pe motiv că 
primeam Basarabia, care nu se afla în tratat dar care 
nici nu ne revenea prin Aliaţi, care ne revenea sim- 
plamente prin dispunerea Providenţei. 

(Aplauze) 

Conferinţa din Paris ne găsea în Basarabia, mai 
puteau să ne scoată de acolo, din un pământ româ¬ 
nesc pe care-1 pierdeam la 1812 tot prin rapt din 
moştenirea Basarabilor? Nu puteau. Şi fiindcă nu 
puteau, făceau ce puteau: refuzau să-şi onoreze is¬ 
căliturile. 

(Voci: „Aşa e, aşa el”) 

Ce devenise tratatul din 1916? - CHIFFON DE 
PAPIER! - cum se spune într-un limbaj diplomatic, 
în deriziune şi cu o falsă indignare despre tratatul 
germano-belgian pe care Germania îl viola la 1914 
din necesităţi strategice. Dar Aliaţii ce făceau cu 
tratatul român la 1919, nu-1 violau oare cu aceeaşi 
dezinvoltură împotriva căreia strigau atât de vehe¬ 
ment la 1914? Ce lecţii de etică internaţională n-am 

9 9 

auzit atunci la adresa Germaniei din partea Aliaţilor, 
despre sfinţenia tratatelor, ca să aflăm cu patru ani 
în urmă că acestea pot fi călcate, dacă le călcăm noi. 
Iată de ce ani de zile eu, prin o manşetă în ziarul 
VESTUL, n-am încetat a le reaminti zilnic Ali¬ 
aţilor: „CEREM ALIAŢILOR RESPECTAREA 
TRATATULUI DIN 1916 PENTRU CARE 
ROMÂNIA A SÂNGERAT”, până ce într-o zi 
Cenzura lui Tătărescu a radiat-o de pe frontispiciul 
ziarului, cu ultima-i slugărnicie. Este aproape in¬ 
credibil. Ce revoltă artificială fusese la 1914 pentru 
violarea tratatului germano-belgian!... Poate din 
aceste polivalenţe izvorăşte însăşi criza morală ce 
bântuie lumea, căci nu pot fi două concepţii, două 
morale. Nerespectarea tratatului de la 1916 nu e 
întru nimic mai necondamnabilă decât nere¬ 
spectarea tratatului germano-belgian, ba poate mai 
condamnabilă, fiindcă Aliaţii cădeau în o greşeală 
pe care ei singuri o condamnau, stigmatizau cu 
ipocrizie, numai pentru a împinge o naţiune mică în 
război. Există deci o etică internaţională, după cum 
există una personală. Dovadă că după două decenii 
tot edificiul acelei Păci se prăbuşea lamentabil, ca 
un castel de cărţi, şi devenea cauza unui alt război 

mondial, tot atât de crâncen, pe care nu trebuia să fii 
înzestrat cu dar de oracol ca să-l prevezi, cum am 
făcut eu însumi aceasta în Camera din 1923. 

(Aplauze) 

/\ 

In greşelile Versailles-ului trebuie căutate 
rădăcinile catastrofei de azi. Aliaţii nu observau că 

9 

distrug Austro-Ungaria, care era cel puţin o mare 

unitate, ca în locu-i să pună o austro-ungarie în 

/\ 

miniatură: regatul unitar jugoslav. In scopul acesta 
i-au jignit pe italieni până la sânge şi, din Bănatul 
omogen şi unitar în toate veacurile, au sfârtecat 
jumătate ca să le-o dea jugoslavilor, peste ceea ce 
ceruseră chiar ei, căci primul lor delegat, Pasici, la 
Conferinţă iscălise cu Take Ionescu şi Balfour alte 
graniţe în Bănat, cari treceau pe la Panciova şi 
n-aveau ca justificare decât o pretenţie, aceea de a 
le protegui capitala. 

Urmarea? - Nedreptăţiţii de la 1916 se află azi 
în altă constelaţie prin voinţa lor? Contest! Prin 
răzbunarea, eterna răzbunare a lucrurilor, a morali¬ 
tăţii şi a dreptăţii jignite! 

(Aplauze) 

/\ 

îmi aduc bine aminte. Printre alte argumente 
contra mutilării Bănatului, susţineam la Paris că i 
se va aduce un prejudiciu şi minorităţii germane, 
care prin această mutilare se va scinda în două. Ar¬ 
gumentul meu pleda, deci, pentru minoritatea ger¬ 
mană din Bănat, ca argument valabil, moral. Nu-mi 
dădeam seama că, fiind vorba de germani, argu¬ 
mentul se întorcea împotriva mea. Pentru Germa¬ 
nia, atunci, nu erau valabile principiile etnice, 
wilsoniene, pe cari totuşi se ridica toată Pacea, teo- 

retic noua Europă. Şi iată numai în două decenii, le 
retour de choses cum zice francezul, numai în două 
decenii ce cruntă răzbunare a principiilor cari, opri¬ 
mate, vor exploda, sparge şi zvârli în aer toată opera 
aceea. 

(Aplauze) 

Graniţele acelea nedrepte au căzut, virtual, tot 
prin arme, totuşi ele n-au căzut încă formal, legal. 
De ce? 

Noi tăcem azi, o tăcere profundă, vroită, dar 
glasul înăbuşit în afară se adânceşte înăuntru, 
tăcerea noastră nu e a sclavilor în agonie, tăcem dar 
nu suntem neatenţi, nici nesensibili, dimpotrivă, cu 
atât mai vigilenţi la tot ce se petrece în jur de noi, 
mai sensibili la tot ce înregistrăm. Autocenzura 
poate nu e toată convingere în noi, dar în tot cazul 
este o deferentă fată de marele nostru Conducător, 
părerilor căruia ne supunem. 

(Aplauze) 

D-aceea să nu vă fie teamă, căci ce voi spune va 
fi trecut prin foarfecă Cenzurei mele, iar încât to¬ 
tuşi aş greşi încă să nu vă fie teamă, căci Chenta 
veghează, el va salva Patria, de va fi nevoie, de cu¬ 
vintele mele nesocotite. 

Mai este apoi o declaraţie pe care vreau să o fac 
în prealabil: când voi vorbi de Germani, cuvintele 
mele nu se vor referi la Reich, la marele nostru aliat. 
Faţă de Reich şi Conducătorul său, Adolf Hitler, noi 
nu avem decât sentimente de înaltă stimă, căl¬ 
duroase, frăţeşti. Pe pământul ţării noastre au fost 
multe sute de mii de soldaţi germani. S-a constatat 
că aceşti soldaţi au avut faţă de populaţie o atitu- 

dine atât de civilizată, cavalerească, loială, încât nici 
cel mai mic incident nu a venit să o tulbure. Aceasta 
e mare lucru. O armată străină pe teritoriul naţional 
poate da loc oricând la incidente, conflicte, fricţi¬ 
uni. Ele sunt inevitabile, precum sunt şi între civili 
şi militari de acelaşi neam. Armata aceasta germană 
parcă n-ar fi avut excepţii, toată s-a comportat ca 
un singur om, nobil, bine crescut. Pe de altă parte, 
în diferitele şi extrem de călduroasele semne de 
atentie ale Fuhrerului fată de Conducătorul nostru, 
noi am văzut tot atâtea semne de atentie fată de 

5 5 

Naţiunea Română şi dreptele ei aspiraţii. 

(Călduroase aplauze) 

Deci raporturile acestea de la Stat la Stat sunt 
nu numai corecte, ci şi călduroase, cari nu lasă 
nimic de dorit, de corijat. Ele îl privesc absolut pe 
Conducătorul nostru. Dacă Conducătorul nostru, în 
care Ţara şi-a pus toată încrederea, este mulţumit, 
Ţara nu examinează altceva. 

(„Aşa el”) 

Germanii din Bănat 

Am însă un cuvânt de spus la adresa compatri¬ 
oţilor noştri germani, la adresa landsmanilor noştri 
bănăţeni, cu cari de două sute de ani ne împărţim 
pe o pâine, în bine şi în rău, stabilind între noi ra¬ 
porturi de convieţuire care să le permită printre noi 
nu numai o propăşire materială ci şi o adevărată re¬ 
naştere naţională. Confraţii noştri germani ştiu la ce 
fac aluzie. Fiinţarea României Mari concordă cu re- 

5 

naşterea lor naţională! 

(Voci: „ Aşa e! ”) 

/\ 

înainte de 1918, minoritatea germană din Bănat 
înfăţişa aspectul unei naţionalităţi decapitate: nu 
mai aveau conducători, care trecuseră toţi la unguri! 
Un Orendi-Homenau era o pură excepţie, un rara 
avis. Masele ţărăneşti însele se aflau pe panta aces¬ 
tei deznaţionalizări, nu mai aveau şcoală germană şi 
aceasta încă nu era totul, era ceva mai grav, nu le 
mai trebuia şcoală germană, nu mai protestau deloc 
contra şcolii străine, dimpotrivă, o cereau, se mân¬ 
dreau cu ea. „Wir sind Ungarn”, se mândreau des- 

/\ 

cendenţii lui Goethe şi Kant. In copilăria mea eu 
învăţasem încă nemţeşte în şcoala primară din 
Lipova, la 1918 nu mai era şcoală poporală ger¬ 
mană. Până într-atât era de avansat acest proces de 
deznaţionalizare încât se poate spune că la 1918, 
când venea România Mare, nu venea să salveze 
români ci să salveze nemţi. N-ar putea fi de crezut 
acestea dacă le-ati auzi de la alţii, dar le auziţi de la 
mine, care eram martor ocular. Ca la o baghetă 
magică s-a redeşteptat naţionalitatea germană în 
atingere cu Statul Român. Primul act al guvernului 
român a fost de a alunga şcoala maghiară din co¬ 
munele şvăbeşti şi a pune în locul ei nu şcoală 
română, ci şcoală germană. 

(Voci: „ Aşa e! Aşa e! ”) 

/\ 

îmi aduc aminte că Consiliul Dirigent a trebuit 
să trimită în lagăr pe doi intelectuali de marcă ger¬ 
mani nu pentru sentimentele lor germane, ci 
maghiare. După câţiva ani, aceşti conducători au 
fost redaţi neamului lor, au redevenit germani, ceea 
ce nu pot mulţumi decât statului român. Nu exa- 

gerez, dar nici o jumătate de secol nu mai trebuia 
pentru dispariţia minorităţii germane din Banat şi 
contopirea ei completă cu naţiunea maghiară. Cel 
mai mare scriitor maghiar azi în viaţă este un şvab 
din Vârşeţ, Herczeg Ferencz, care nu mai vrea nici 
să audă de originea lui germană. Ca şi el sunt 
nenumăraţi advocaţi, profesori, medici, funcţionari 
pierduţi printre unguri. A fost un caz într-adevăr 
unic când o cultură majoră se lăsa absorbită prin 
una minoră. Trebuie să recunosc că această politică 
de regermanizare a fost o politică a noastră de stat, 
urmată de toate guvernele româneşti care s-au suc¬ 
cedat. Noi, românii, divizaţi în partide, ne-am 
sfâşiat, combătut, am stat prin un fel de joc de bas¬ 
culă a politicii interne aproape permanent în opozi¬ 
ţie, în timp ce ei, şvabii, permanent la putere prin 
acel PRUDENŢI AC CIRCUMSPECŢI, care le 
este propriu. 

(Voci: „Aşa el Aşa el”) 

/\ 

In aceşti 20 de ani de viaţă de stat român, şvabii 
din Bănat au făcut mari progrese, şi-au îmbogăţit 
enorm patrimoniul, atât material cât şi moral. 
Acesta este purul adevăr. Nu cerem nici o re¬ 
cunoştinţă pentru aceasta, dar dacă nu ni se cuvine 
recunoştinţă mai puţin cred că ni s-ar cuveni in¬ 
gratitudine. Am arătat cum vorbeam la Paris, la 
Conferinţă, despre germani. Popoarele, o ştiu, au 
memoria scurtă. D-aceea îmi permit a le reaminti 
că trei ani, cât timp au stat frânele conducerii în 
mâinile mele în Bănat, eu n-am respins nici o cerere 
germană din câte mi s-au prezentat. O ştiu aceasta 
de la ei. Am numit, din contră, în magistratură şi ad- 

ministraţie germani, după proporţionalitate. Aceste 
raporturi au creat între noi şi ei o atmosferă de reci¬ 
procă încredere şi fraternitate, de înţelegere şi ar¬ 
monie, dincolo de orice politică mare, 
internaţională, externă. Politica noastră minoritară 
se întemeia pe prietenia cu minoritatea germană ca 
pe o axă, chiar şi atunci când cea externă nu se în¬ 
temeia încă pe o prietenie cu Reichul. Când apoi în 
urmă Statul nostru a ajuns în alianţă politică cu 
Reichul, eram convinşi că minorităţii noastre ger¬ 
mane i se va deschide un mare rol în această pri¬ 
etenie, un rol de mijlocitor, mediator între noi şi 
marea patrie germană! 

(Aplauze) 

Este mic acest rol? Este foarte mare, care le per¬ 
mite a rămâne şi germani, şi cetăţeni loiali ai Statu¬ 
lui, care a fost şi el loial cu ei, le permite de a fi 
folositori şi patriei de adopţie şi patriei de origine, 
idealului german în lume. Acest ideal, în definitiv, 
nu e idealul războiului, ci al păcii, pacea însăşi fiind 
un ideal simetric, rezultând din mai multe fuziuni, 
a Geografiei cu Istoria, a Etnicităţii cu Physocraţia, 
a Justiţiei cu acel al Sentimentului, al acelui Senti- 
ment care este superior tuturor celorlalte senti¬ 
mente, al proporţiilor şi al măsurii. Ei nu vor trebui 
să piardă din vedere că între ei şi patria germană se 
interpune nu numai o longitudine, de peste 1000 de 
kilometri, ci şi un popor: poporul maghiar! Marea 
patrie germană o servesc deci în primul rând când 
se rânduiesc fără reticente ca cetăţeni loiali, de- 
votaţi, sinceri ai Statului Român, ceea ce a dovedi¬ 
t-o din belşug actualul război şi ceea ce se pare că 

recunoaşte, leal, Fuhreral! 

(Aplauze) 

Căci pentru ce se bate azi soldatul român, de¬ 
parte de ţara lui, neclintit, devotat, fidel, lângă 
marele său aliat german? Pentru cuceriri teritoriale? 

- Nu! El se bate pentru Patria lui... 

(Aplauze furtunoase) 

... iar Patria lui el ştie până unde merge... La 
1913, când se ducea în Bulgaria, el afirma sus şi 
tare că n-are ce căuta acolo, dar că pe acolo duce 
drumul unde el trebuie să ajungă... 

(Aplauze) 

Patria lui nu este ceva inform, neprecizat, ne¬ 
limitat, ea stă, din contră, acolo, precisă, limitată, 
sfântă, în mintea, în creierul şi-n inima lui!... 

(Furtunoase aplauze) 

/\ 

II găseşti acest Ideal, mare, sfânt, în raniţa 
fiecărui ostaş român, pe orice fronturi s-ar vărsa no¬ 
bilul lui sânge. 

(Aplauze furtunoase şi repetate) 

Noi n-am fost, însă - în deosebire de vecini -, 
nedrepţi, cruzi cu cei noi veniţi, cu cei ce căutau la 
noi muncă, pâine şi adăpost. Dimpotrivă, i-am tratat 
cu omenie şi chiar cu o distincţie pe cari îi ştiam că 
se trag din un neam mare. 

(Voci: „Aşa el”) 

Aceasta a fost politica noastră minoritară. 

Am spus că rolul pe care-1 pot avea Germanii 

/V 

de la noi este un rol mediator. In ce sens mediator? 

- Mă voi explica. 

Dislocarea Iugoslaviei 

Prin dislocarea puterii sârbe, Bănatul sârbesc a 
devenit şi el caduc ca şi celelalte părţi ale ei caduce, 
ca Croaţia, Macedonia, Dalmaţia, Slavonia, Bacica, 

cari au fost anexate Iugoslaviei, poate fără între- 

/\ 

barea lor. In virtutea dreptului de autodeterminare 

/V 

sau în virtutea voinţei învingătorului, simplamente, 
aceste provincii n-au mai aşteptat vreo Conferinţă a 
Păcii, ci s-au desfăcut imediat din legătura de stat cu 
Iugoslavia şi şi-au luat, Croaţia de pildă, indepen¬ 
denţa, Dalmaţia, Macedonia, Bacica alte aparte¬ 
nenţe de stat. Numai Bănatul a rămas sub 

? 

administraţie germană, bineînţeles, ca toată Iu¬ 
goslavia, dar oarecumva ca ceva ce rămâne dis¬ 
cutabil privitor la viitorul lui. De ce n-a revenit şi 
Bănatul, automat, mecanic, Statului Român, ca o 
reparare imediată a unei nedreptăţi? Sârbii trebuiau 
să se mire mai mult de aceasta, căci Bănatul nu era 
o pretenţiune nouă, ne-am războit doar cu răsunet în 
toată Europa la Paris pentru el. Statul Român poate 
revendica şi alte teritorii din regatul Iugoslav în vir¬ 
tutea temeiului etnic, pe românii din Timoc, aceasta 
este însă altceva, aceasta ar fi fost o pretenţiune 
nouă, pe care nu o puteam pune şi nici n-am pus-o 
decât cu titlu de reciprocitate, fiindcă tratamentul 
neomenos cu care au tratat neamul nostru în Timoc 
nu li se va mai îngădui, chestia Bănatului atârnând 
întru totul de această chestie timoceană: schimb de 
populaţie şi hotare naturale între noi, cari sunt 
Dunărea şi Tisa, sau depăşirea Dunărei ca hotar, 
însă nu numai unilateral de dânşii în Bănat, ci şi de 

noi în Timoc. Căci trecutul nu mai poate reveni. 
Pace cu sârbii nu mai vrem să cumpărăm pe preţ de 
teritoriu sau de sânge. 

(Aplauze) 

Românii trebuie să revină Statului Român. 

(Lungi aplauze) 

Aşa se pune chestiunea într-o Europă pacifi¬ 
cată, moral, etnic. De ce nu s-a întâmplat aşa? Fi¬ 
indcă, credem, nici Statul Român n-a cerut-o destul 
de categoric, complicând-o cu chestia timoceană, 
nici populaţia germană din Bănat n-a mai secondat 
dreptatea noastră destul de eficace. Le reamintesc 
confraţilor noştri germani că la 1918, la Paris, ei 
s-au declarat categoric pentru Statul Român. De ce 
n-au facut-o aceasta şi azi, când o puteau face mult 
mai liber ca atunci şi când glasul lor putea conta, 
tot aşa, mult mai mult ca atunci? Eu sunt convins 
că dacă glasul germanilor noştri ar fi răsunat răspi¬ 
cat la Berlin, el ar fi tras în cumpănă. 

Dar, fiindcă n-a răsunat Bănatul, a rămas printre 

acele probleme pendente cari au fost delegate la 

/\ 

Conferinţa Păcii, din cauză că învingătorul n-are 
încă o soluţie în ele. Aceasta ne întristează profund, 
fiindcă deschide nesfârşite apetite asupra unui patri¬ 
moniu al nostru, care nu e discutabil. Bănatul a fost 
cu rândul turc, german, sârb, maghiar. Nici un 
echilibru, însă, nu s-a creat pe minoritatea care l-a 
guvernat întâmplător, cu toate abuzurile ce le-a 
săvârşit. Regim de libertate n-a putut da decât naţi¬ 
unea majoritară şi autohtonă, care sunt românii, 
ceea ce germanii în primul rând vor trebui să re¬ 
cunoască. Celelalte soluţii n-au fost decât soluţii hi- 

5 5 

bride, cari n-au putut trăi, iar acum se cer repetate. 
In zădar Maria Terezia şi Iosif al II-lea au vrut să 
facă din Bănat o provincie germană, aducând 
colonii din provinciile renane aici în număr destul 
de mare, n-au reuşit şi sfârşitul a fost că a trebuit 
să-l dea ungurilor, cari să înghită pe urmă coloniile 
înseşi. Fiihrerul a protestat destul de clar şi cate¬ 
goric contra soluţiilor fanteziste. Căci ceea ce este 
de admirat în concepţia Fiihrerului este tocmai acel 

sentiment de măsură care n-a fost totdeauna german 

/\ 

şi care nu-1 caracterizează în genere pe învingător. 
Primul război mondial a fost un război crâncen, cel 
mai crâncen din Istoria Universală, totuşi el n-a 
garantat decât o pace scurtă, prea scurtă, încât 
aproape să nici nu merite numele de pace, ci de 
armistiţiu. Versailles-ul n-a creat decât dezechilibre 

9 

în diferitele sectoare, ca în acest sector dunărean, 
ceea ce a şi dus, logic, inevitabil, poate chiar nece¬ 
sar, la al doilea război mondial. Căci, la urma urmei, 
războiul nici nu este altceva decât dezechilibru. El 
se produce inevitabil când acest dezechilibru se de¬ 
zlănţuie, pronunţă. Din acest punct de vedere in¬ 
teresează poate mai mult ca Victoria, Pacea, acea 
PAX GERMANICA care va veni şi asupra căreia e 
bine ca de la început să nu planeze îndoieli. 

Războiul a pornit pentru unitatea germană, din 
care decurg logic toate unităţile celelalte. Acesta 
este principiul fundamental al Păcii. Statele Unite 
ale Europei? Nu cred că le-a sosit încă timpul. Aces¬ 
tea nu pot fi decât etapa a doua, care va veni după 
satisfacţia completă a principiului naţional. Căci cu 
totul alta este definiţia popoarelor Europei decât a 

celor ale Americii. In acestea trăiesc spiritualităţi 
milenare, uri istorice, neîncrederi şi nepotriviri ce 
se transmit ca moşteniri prin lungi serii de generaţii. 
Când vor dispare acestea, sau măcar vor slăbi, 
atunci va veni rândul federalizării Europei. 
Războiul acesta va fi, totuşi, un pas decisiv spre 
această finalitate. 

Premizând acestea, să-mi daţi voie să-mi ex- 
prim, ca bănăţean, dorinţa care se află dincolo, în 
toate sufletele românilor, CA BĂNATUL SĂ-ŞI 
GĂSEASCĂ ŞI EL SOLUŢIA CEA MAI GRAB¬ 
NICĂ , IMEDIATĂ , CĂCI EL NU ESTE UN 
PĂMÂNT AL NIMĂNUI , PE TERITORIUL 
CĂRUIA SĂ PLUTEASCĂ ŞI ÎNFLOREASCĂ 
NUMAI NESIGURANŢA, INTRIGA ŞI AVEN¬ 
TURA!... 

(Aplauze) 

Aceasta poate aduce serioase prejudicii însăşi 
principiilor păcii, căci nu cu soluţii improvizate în 
ultima oră se decid destinele popoarelor, ci cu 
soluţii drepte, în care intră şi proporţia jertfelor dar 
şi o dreptate mult mai puţin absolută a popoarelor, 
altfel proclamăm dreptul celui mai tare, care de la 
început mută situaţiile şi aşează noua ordine de bă¬ 
taie. Din negurile nedreptăţii chiar din prima zi se 
formează norii furtunilor viitoare. 

După acestea să-mi permiteţi a-mi exprima pro¬ 
funda mea mulţumită că mi-ati dat ocazia să fac 

9 9 

aceste mărturisiri. Nu sunt eu, fireşte, insensibil nici 
la manifestările pe cari mi le faceţi în ordine per¬ 
sonală. Mulţumesc din suflet onoratei Federaţii a 

9 9 

Ziariştilor care a ţinut să-mi aducă prin însuşi 

Preşedintele şi Secretarul ei un mesagiu al încrederii 
şi iubirii. Dea Dumnezeu, însă, ca el să se trans¬ 
forme în un mesagiu de vestiri mai mari, pe care-1 
aşteptăm zi cu zi. Ajute Dumnezeu Mareşalului 
izbăvitor să întregească: România...! 

(Mari şi furtunoase aplauze. 

Strigăte: „ Trăiască Banatul! ”) 

Harta Banatului din 
“La Ouestion du Banat”, Paris , 1919 

Un vizionar 
şi urmaşii lui 
nevolnici 


Am trăit în umbra ştiută şi tăinuită cu grijă a lui 
Sever Bocu la Lipova, orăşelul de care s-a ocupat în 
mod special deoarece s-a născut nu departe, într-un 
sat vecin. Clădirea Primăriei i se datorează, la fel 
parte consistentă din restaurarea Bisericii ortodoxe 
datând din veacuri medievale. Faptul cu adevărat 
unic la Sever Bocu a fost credinţa sa în democraţie, 
în regionalism, în toleranţă şi înţelegere între 
popoarele Banatului şi ale Ardealului. Ceva din 
credinţa sa a răzbătut în viata semenilor mei din acei 

9 9 

ani şi a rămas întreagă până astăzi. Voi ilustra în 
rândurile care urmează această moştenire, aşa cum 
am adus-o în pagini de proză care sunt mai aproape 
de viaţă şi de ceea ce a crezut Bocu şi pentru care a 
murit în temniţa de la Sighet. Iată lumea în des¬ 
făşurarea ei firesc multietnică, aşa cum am ilustra¬ 
t-o într-un roman în care radiografîam adolescenţii 
lipoveni şi bănăţeni din vremea lui John Lenon şi 

Canarul stârnit de corzile ghitării lui Kappl sau 
Kamo de la Phoenix: „La vremea amiezii şi, câteo¬ 
dată, seara răzbătea din lumea aceea vălurită peste 
coamele lungi ale unor dealuri care se pierdeau în 
alburiul indecis al marginilor orizontului, sunetul 
de bas al clopotului uriaş de la biserica din Gutten- 
brunn, erau sate nemţeşti şi româneşti de-a valma: 
Neudorf, Altdorf, mai încolo Bogda, Şarlota, întin¬ 
deri fără capăt, indistincte, fără chip, pierdute într-un 
fel de pampas.” 

Este aceasta lumea bănăţeană în care s-a năs- 

? 

cut, a crescut şi s-a format identitar Sever Bocu. O 
lume la care revin într-o monografie dedicată lui 
Ioan Slavici şi romanului Mara, cea dintâi frescă 
memorabilă a capitalismului autohton care se iţea 
din chiar aceste ţinuturi. Iată-le în descrierea de mai 

5 

A 

jos: „Intre tarabele şi tejghelele pieţei din Lipova se 
întinde o lume care îşi avea reperele comerciale 
aici, în preajma bătrânului bazar de vârstă otomană. 
Aşadar, puţin probabil ca măcelăria lui Hubăr să fie 
peste drum de mănăstire. Acolo, cum ziceam, era 
populat mai ales la hram, atunci veneau din satele 
bănăţene credincioşi romano-catolici, babe 
nemţoaice care îşi cântau milităreşte imnurile din 
cărţulii negre cu foile roşii, însoţite pe drumurile 
prăfoase ale începuturilor aurii de toamnă de căruţe 
care le purtau bagajele pe care le deşertau la mănă¬ 
stire, în umbra stejarilor.” 

Pentru Sever Bocu lucrurile de acest fel sunt 
fireşti. Le şi recunoaşte ca atare în studiul mai 
amplu Creionări istorice (publicat în volumul Sever 
Bocu, Drumuri şi răscruci. Memorii , Editura 

Marineasa, 2005). Sunt în studiul pomenit câteva 
disocieri istorice pe care le regăsim valabile şi în 
aceste momente ale istoriei. Spune Bocu că Istoria 
Ardealului şi a Banatului i s-a părut întodeauna o 
“istorie a revoluţiilor”. Nimic mai adevărat, dacă o 
luăm din departe, chiar din vremea medievală când 
Gheorghe Doja pierea în Timişoara pe un tron de 
foc, pedepsit pentru revolta sa. Adăugaţi aici revo¬ 
luţiile maghiare, sârbeşti, ale românilor din anii 
1848-1849 şi veţi vedea că a existat întodeauna o 
aspiraţie spre impunerea populară a unor principii. 
Tot Sever Bocu disociază fericit vorbind despre “is¬ 
toria de mase” (din provinciile noastre) faţă de “una 
de persoane, care s-a constituit în Principate”. Para¬ 
digmatic şi pilduitor istoria s-a repetat întocmai în 
1989: revoluţia a fost în Timişoara şi mai apoi în 
multe din oraşele transilvano-bănăţene o “istorie de 
mase” iar ceea ce s-a petrecut la Bucureşti, în seara 
de 22 decembrie şi după, a fost o “istorie de per¬ 
soane” dacă ar fi să ne amintim doar de binecunos¬ 
cuta listă care a alcătuit Frontul Salvării Naţionale 

9 

ce sfârşea cu Ion Iliescu - restauratorul vechii 
nomenclaturi de partid şi paravanul atâtor afaceri 
viitoare ale ofiţerilor din Securitate. Prin politica de 
după decembrie 1989 s-a revenit la ceea ce Sever 
Bocu identifica în Principate ca “o istorie de domni, 
domniţe, răsturnători, uzurpatori”. Toată enumera¬ 
rea de mai sus ar trebui să fie citită în desfăşurarea 
ei corectă istoric ca fiind expresia luptelor de suc¬ 
cesiune în interiorul unei protipendade - de la fa¬ 
narioţi la comunişti - care nu a dorit să renunţe la 
privilegii şi la putere. Şi a făcut din acest ţel per- 

sonal, un ţel politic al întregii ţări. Ce vor, la urma 
urmei, astăzi mogulii, şnapanii, baronii, mahării de 
toate felurile şi culorile? Să folosească politica ge¬ 
nerală în folos propriu! 

Şi tot acelaşi Sever Bocu - analist politic care 
gândea în termenii alterităţii istorice a moştenirilor 
mentale şi de civilizaţie ale provinciilor istorice 
româneşti - identifică în studiul său faptul că 
“masele îşi ascund tendinţele, aspiraţiile, în dosul 
acelor rivalităţi de persoane”. Mai limpede traduce 
istoria contemporană aceste intuiţii profunde prin 
(unicele!) manifestări politice ale maselor postde- 
cembriste generate de Proclamaţia de la Timişoara 
şi Piaţa Universităţii care au căutat reafirmarea ade¬ 
vărurilor şi principiilor revoluţiei ascunse de par¬ 
veniţii din fruntea ţării, ajunşi acolo pe post de 
“uzurpatori”, cum le spune Bocu. Aşadar 
fenomenele anului 1990 sunt o încercare a poporu¬ 
lui de a-şi redobândi “aspiraţiile”. Că nu s-a întâm¬ 
plat acest lucru, urmarea este un sindrom al unei 
boli cronice a politicii româneşti: partidele din 
România nu au idealuri politice, nu au aspiraţii po¬ 
pulare, nu au “tendinţe” cum zice marele politician 
bănăţean, au interese mărunte, dorinţă de căpătuială 
a unor indivizi care şi-au mascat poftele de jaf prin 
numele înalte ale unor aspiraţii populare de care 
şi-au bătut joc, demonetizându-le. Alta este lumea 
politică pe care o vrea Sever Bocu: o lume care gân¬ 
deşte principial şi refuză să se lase manipulată de o 
protipendadă care doreşte (doar) funcţii, privilegii, 
bunăstare de partid. 

Pe de altă parte, întrebarea care se pune, 

pornind de la moştenirea gândirii politice a lui 
Sever Bocu, este dacă vom avea de-a face în anii 
care vin cu o Europă a statelor naţionale, o Europă 
a statelor centralizate sau una a provinciilor istorice. 
O formulă federalistă de tip Statele Unite ale Eu¬ 
ropei avantajează, aşa cum spuneam, mai vechea 
entitate a Banatului istoric în care vom putea fi ală¬ 
turi, fără restriciţii, de la Szeged la Vîrşeţ, de la 
Orşova la Jimbolia. O Europă larg federalizată 
devine mai ales un continent al cetăţenilor, al di- 
versităţilor culturale, al alterităţilor regionale. Vi¬ 
itorul construcţiei europene balansează între două 
soluţii integraţioniste radical diferite cu toate că 
susţin, şi una şi cealaltă, “unirea” statelor europene. 
O soluţie este cea a confederării, adică a unirii unor 
state naţionale şi, pe cît cu putinţă suverane, alta 
este aceea a federalismului care cere adîncirea con¬ 
strucţiei înspre regiuni, subregiuni, comune, 
cetăţeni. 

9 

/\ 

încă în urmă cu doisprezece ani, diferenţa între 
aceste două moduri de abordare a construcţiei eu- 

9 

ropene este exprimată cu limpezime, de către Jo 
Leinen, deputatul de atunci în Consiliul Europei şi 
preşedinte al Uniunii Federaliştilor Europeni: 

“Euforia primilor ani de după război a fost re¬ 
pede înăbuşită de rapida sciziune a continentului în 
Est şi Vest. O uniune politică între statele europene, 
pe termen scurt, devenise imposibilă. S-a ales de 
aceea, în anii ’50, ca un surogat, dar şi ca punct de 
pornire fezabil, uniunea economică. Comunitatea 
Economică Europeană (CEE), cu cele patru libertăţi 
ale ei - libera circulaţie a persoanelor, libera decizie 

asupra stabilirii într-o ţară sau alta, libera circulaţie 
a mărfurilor şi libera circulaţie a capitalului - s-a 
dezvoltat mai departe, trecînd prin Uniunea Vamală, 
Piaţa Comună Internă şi Moneda Comună. Eco¬ 
nomic vorbind, marele spaţiu al Uniunii Europene 
cu 360 de milioane de locuitori a devenit o unitate. 

Acum, din nou, dar mai acut decît niciodată, se 
pune problema unităţii politice a Europei. Aderarea 
a încă 12 noi membri - printre care şi România - e 
un fapt deja stabilit. Este doar o problemă de timp, 
când aceste ţări vor deveni membri formali. Pentru 

9 

o Europă a celor 27 de state membre se pune proble- 

/\ 

ma arhitecturii acestei construcţii. încă din anii de 

9 

după război există în acest sens două concepţii 
diferite: pe de o parte viziunea despre o Europă a 
statelor naţionale foarte puternic apărate de către 
Charles de Gaulle şi Margaret Thatcher: pe de altă 
parte ideea unei federaţii europene, care are un spri¬ 
jin puternic din partea statelor Benelux, din Ger¬ 
mania şi din Italia. Dezbaterile dintre adepţii 
confederaţiei şi cei ai federaţiei durează şi astăzi”. 

Oricum ar fi acest viitor, noi, bănăţenii, trebuie 
să ne urmărim interesele regionale şi nu ne pri¬ 
cepem să o facem. Ar trebui să acceptăm un fapt 
simplu: dincolo de oricare dezbateri rămân ideile, 
principiile şi aspiraţiile marelui guvernator al Ba¬ 
natului interbelic Sever Bocu, el a avut vizionar 
ideea şi programul după care ar trebui să ne croim 
viitorul: unul regional, autodeterminat şi federalist. 

Daniel Vighi 

Notă asupra ediţiei 


Acest volum este cel de-al doilea din seria Bi¬ 
blioteca Cercului de Studii VESTUL dedicat mare¬ 
lui om politic şi publicist bănăţean Sever Bocu. 
Volumul reuneşte două discursuri practic necunos¬ 
cute astăzi ale lui Sever Bocu, ambele intitulate 
„Lupta pentru Banat”, apărute în broşuri la 1923, 
respectiv 1942. 

Volumul a apărut sub auspiciile Cercului de 
Studii VESTUL la Editura Universităţii de Vest din 

9 

Timişoara, în luna septembrie a anului 2011, 
într-un tiraj de 500 de exemplare. 

Biblioteca Cercului de Studii VESTUL este un 
proiect al publicaţiei VESTUL şi al portalului 
www.vestul.ro. 

/V 

In general am căutat să aducem scrierile la 
normele ortografice actuale, totuşi specificul 
bănăţean din scrierea şi discursurile lui Sever Bocu 
au fost păstrate. 

Au mai apărut 


TRIBUNUL BANATULUI 


60 de ani de la moartea lui 


Sever Bocu 

ontlui liberal. — s o ştie baiw : 
ti fiu. — «mt .aiurite *.*«■£ inaF 
i it’Uâtc ale camarilei Drâtlanu. 
carf de dragul, ci ar iscăli si 
tFŢtertia* dc rn'XirtC a propriilor 
Iti I -rial fraţii i-au sacrificat 
I deja. 

In aceasta privinţa c pe de¬ 
plin edificator, rolul, pc care a- 
cesti eroi Iau jucat cit prilejul 
ratificării actului trădător al 
d-lui Duca. Ziarul -România” 
din Bucureşti, scrie din acest 
incident, următoarele: 

.Alt cc mari si devotati pa¬ 
triot! sunt vrednicii denutati li¬ 
berali ai Banatului. Si curajoşi, 
minune mare! 

A vorbit di Ucaret combă¬ 
tând protocolul d-lui Duca si ce¬ 
rând ca Adunarea deputaţilor 
să nu-J voteze: la stârsitul *e- 

rir' l t e ’ a 1 '**' , dl rHlca s a uitat u- 
, la dansul si a doua zi vajni¬ 
cul anărâtor al Banatului Va 
™ Sl a retractat ce spusese 

manifestarea colectivă a croi. n, 
câtor deputaţi. In şedinţa m Ca- ni 

re linia l>uca-Ninc»Ci avea sa t.c « 

aprobat... unul dintre Ci a atu * 
,i declaraţie urin care toP Cc, 

16 deputaţi liberali ai Banatulm * 
declarau, că nu vor V ota procc- 
U;l prezentat de guvern, .nare- 
le document ourta 18 (opisort- J 
zece) seninâturi- 
A urmat Insă votarea. Iar in 
urnă nu s au găsit în contra 
UfOtocofaM decât 13 .cincispre- ] 
zece) voturi. 1 

Cceace pe româneşte se tal- 
. rnâceste. că ia vre-o încrunt» 
tura a d-lui Duca sau Vlutllâ. si 
dintre cci 18 cari semnaseră de¬ 
claraţia de protestare, sau tna. 
convertit trei inşi la părerile j 
, şefilor. I 

! K o rară pildă dc eroism aii-ţ 
aidinea deputaţilor liberali aii 
Banatului. 

La acestea noi nu mai adau- 
ifăm comentarii, a trăire ni doat 
atenţiunea bănăţenilor, sâ Icte 
ei cunoştinţă, de ceeace ,.ale$i“ 
lor fac pentru tară. 

Torontalul 


Pe plaiurile noastre-ntinse răsare aur de prisos 
La noi e ceru-n veci albastru şi crângul veşnic mătăsos, 
Şi-n codrii mari pierduţi în zare, mai tainic şopoteşte vântul, 
Sburând spre cer mai lin, mai dulce-şi cântă ciocârlia cântul. 


în case albe şi curate având belşug de grâu şi pâine, 
Crescuţi în datina străbună se-naltă forţele de mâine: 

5 5 5 

Copii cu ochii mari de mură, copiii blânzi şi iubitori 
Surâd în primăvara vieţii, în lumea lor scăldată-n flori. 


Dar într-un colţ pustiu şi rece, departe... dincolo de zare... 
E iarnă încă şi e noapte!... O dureroasă-nfiorare 
în sânu-i poartă-un râu de lacrimi şi trist şopteşte veşnic valul: 
“Atotputernice Părinte, descătuşează Torontalul!” 

Doina St. Peteanu 

(poezie apărută în Calendarul Voinţa Banatului 

pe anul 1942) 

